Osnovnoškolska fizika - elektronski udžbenici | Kvarkmedia\nNaslovi: CD FIZIKA 6, CD FIZIKA 7, CD FIZIKA 8\nModuli: Test, Laboratorija, SI Krug, Od H do Mt, Fizičari na kartama\nTri interaktivna edukativna programa koji imaju za cilj da nastavu fizike u osnovnoj školi učine modernijom, zanimljivijom i efikasnijom. Učenici uz njih mogu učiti i vežbati nastavno gradivo, proveriti stečeno znanje, pripremati se za takmičenje... Takođe, mogu ih koristiti i nastavnici u pripremi i u toku izvođenja nastave. Koncepcija programa je usmerena ka novim trendovima u obrazovanju koji se danas jednim imenom nazivaju aktivno učenje.\nInterfejs programa je grafički orijentisan i putem ilustrovanih asocijacija vodi korisnika kroz različite interaktivne delove: VEŽBA, TEST, LABORATORIJA, SI KRUG, od H do Mt i FIZIČARI NA KARTAMA. Programi prate i beleže rad učenika (aktivno vreme učenja, ocene dobijene na testu određene oblasti, tačnost rešavanja eksperimenata, bodove na testovima i igrama...) i sve to prikazuju u "DIPLOMI", tako da učenik i njegovi roditelji ili nastavnik mogu imati stalni uvid u nivo dostignutog znanja.\nModul je koncipiran tako da se kroz nastavne oblasti prolazi u formi programirane nastave. Učeniku se za svaki postavljeni problem nudi određeni broj pažljivo odabranih rešenja (i netačna rešenja imaju smisao), pa se na osnovu učenikovog odgovora vrši dalja diskusija, nudi detaljni postupak rešavanja ili se u slučaju netačnog odgovora, učeniku sugerišu koraci ka tačnom rešenju.\nModul omogućava učeniku da proveri svoje znanje iz određene tematske celine ili više njih (gradivo polugođa, cele školske godine). Test sadrži pitanja i zadatke naznačene težine, učenik ih rešava za određeno vreme, a rezultat testa je objektivna ocena. Svaki test se generiše iz baze sa velikim brojem pitanja, odnosno zadataka.\nOd H do Mt\nSkup informacija o Periodnom sistemu elemenata dat je kroz izazovan test (igru). Cilj je da na ovaj način učenik ovlada osnovnim pojmovima i terminima iz Periodnog sistema do nivoa koji se izučava u okviru osnovnoškolske fizike i hemije.\nModul sadrži "eksperimente" - simulacije određenih laboratorijskih vežbi (realnih i virtualnih) u kojima korisnik aktivno učestvuje: bira ili podešava ulazne parametre, prati i reguliše tok procesa, meri (očitava) izlazne vrednosti, proračunava i daje rešenje postavljenog problema.\nTest (igra) za proveru znanja i učenje o merenjima u fizici, fizičkim veličinama i njihovim jedinicama.\nFIZIČARI NA KARTAMA\nKompjuterska igra koja ima za cilj da na jedan zanimljiv način upozna učenika sa pojedinostima vezanim za život i naučna dela mnogih fizičara.


Pro Nature projekat „Volim reku, a ti?“\nDodaj u moja kolekcija1317520 standard HKPressrelease\n16.08.2021. Bačka Topola, Pirot\nU skladu sa svojom Strategijom održivosti, a pod okriljem Pro Nature linije proizvoda, kompanija Henkel je u saradnji sa Savezom organizacija podvodnih aktivnosti Republike Srbije (SOPAS) nastavila realizaciju ekološkog projekta pod nazivom „Volim reku, a ti?“. U okviru pomenutog projekta tokom proteklog vikenda očišćena su dva jezera – Zobnatičko kod Bačke Topole i Zavojsko jezero kod Pirota, a tom prilikom izvučeno je oko 2.200kg otpada.\n„Izuzetno smo ponosni što naš klub zajedno sa partnerskim organizacijama, već 20 godina realizuje ovakve i slične akcije čišćenja vodenih bogatstava kojima je naša zemlja bogata. Takođe, na ovaj način podižemo svest kod ljudi o značaju naše životne sredine i njene ugroženosti, čineći jedan suštinski važan posao, a to je edukacija i konstantno širenje broja zainteresovanih aktivnih članova naše zajednice. Do sada smo realizovali ukupno četiri akcije čišćenja jezera, a u narednim nedeljama predstoje nam još dve i ovom prilikom želela bih posebno da se zahvalim kompaniji Henkel, sa kojom sarađujemo na njihovom projektu ,Volim reku, a ti?’, jer delimo iste vrednosti brige o našoj prirodi”, izjavila je Božana Ostojić, predsednica Saveza organizacija podvodnih aktivnosti Republike Srbije.\nProjekat „Volim reku, a ti?“ dobitnik je Nagrade za društveno odgovorno poslovanje „Đorđe Vajfert“ koju dodeljuje Privredna komora Srbije. U prvoj sezoni očišćeno je više od 650 kg otpada sa četiri lokacije u Srbiji, a ove godine planirano je čišćenje na šest lokacija: jezero Ćelije kod Kruševca, Gradsko jezero u Beloj Crkvi, Zobnatičko jezero kod Bačke Topole, Zavojsko jezero kod Pirota, jezero Perućac kod Bajine Bašte i Ada Ciganlija u Beogradu.\npdf Saopštenje za javnost  (106.01 KB) 1317526 standard HKDownload\nvnd.openxmlformats-officedocument.wordprocessingml.document Saopštenje za javnost  (326.15 KB) 1317530 standard HKDownload\nČišćenje Zobnatičkog jezera i Zavojskog jezera\nVisoko (113.34 KB)\nNisko (62.5 KB)\nDodaj u moja kolekcija1317532 download HKPicture\nVisoko (169.51 KB)\nNisko (69.07 KB)\nDodaj u moja kolekcija1317534 download HKPicture\nVisoko (190.91 KB)\nNisko (72.55 KB)\nDodaj u moja kolekcija1317536 download HKPicture\nVisoko (84.35 KB)\nNisko (48.22 KB)\nDodaj u moja kolekcija1317538 download HKPicture\nVisoko (305.56 KB)\nNisko (42.18 KB)\nDodaj u moja kolekcija1317540 download HKPicture\nVisoko (231.03 KB)\nNisko (50.2 KB)\nDodaj u moja kolekcija1317542 download HKPicture\nVisoko (142.92 KB)\nNisko (65.01 KB)\nDodaj u moja kolekcija1317544 download HKPicture\nVisoko (292.93 KB)\nNisko (105.25 KB)\nDodaj u moja kolekcija1317546 download HKPicture\n„Volim reku, a ti?“ se nastavlja čišćenjem Ćelijskog jezera kod Kruševca i Gradskog jezera u Beloj Crkvi


Rusija: Proizvodnja vakcine „Sputnjik Ve“ u Srbiji može početi prije maja – Borba\n„RFPI i Institut ‘Torlak’ saopštavaju da je postignut sporazum o proizvodnji prve registrovane vakcine protiv virusa korona u svijetu ‘Sputnjik Ve’ (Sputnik V) u Srbiji. Srbija će biti prva zemlja u Južnoj Evropi koja će proizvoditi ‘Sputnjik Ve’ (Sputnik V). U budućnosti je moguć izvoz vakcine u druge zemlje u regionu“, navodi se u saopštenju RFPI.\n„Srbija je među prvim zemljama na svijetu odobrila i počela da primjenjuje rusku vakcinu za imunizaciju stanovništva protiv virusa korona. Proizvodnja ‘Sputnjika Ve’ (Sputnik V) na Institutu ‘Torlak’ pojednostaviće logistiku i omogućiće da se ubrza realizacija programa vakcinacije u Srbiji“, rekao je šef Ruskog fonda Kiril Dmitrijev.\nVakcina „Sputnjik Ve“ (Sputnik V) registrovana je u 56 zemalja svijeta sa ukupnom populacijom preko 1,5 milijarde ljudi. Efikasnost vakcine je 91,6 odsto, što je potvrđeno objavljivanjem podataka u uglednom medicinskom časopisu „Lanset“.


Toyota kreirala hibridnu zver od 1000 KS - Muški magazin - trendovi, fitness, lifestyle, saveti, devojke... `\nToyota kreirala hibridnu zver od 1000 KS\nViše liči na formulu nego na automobil...\nOvaj automobil je zvanično predstavljen na sajmu automobila u Tokiju i čim su ga posetiocu ugledali, shvatili su da se ne radi o običnom automobilu. Toyota se ovog puta postarala da kreria futuristički hiperautobil koji izgleda kao da je došao iz 30. veka.\nNajboljaj stvar kod ovog automobila jeste činjenica da je on legalan i da se slobodno može voziti na javnim putevima. Pošto podseća na bolid formule 1, mnogi su očekivali da je reč o trkačkom autombilu koji je pirpremljen samo za trkače staze, ali ipak je reč o automobilu koji se može voziti po svim putevima.\nOvu zver pokreće hibridni motor koi je ekološki bezbedan i koji emitjuje 0% štetnih gasova. Iako mnogi sumnjaju u ove motore, Toyota je i tu odlučila da pokaže suprotno, pa je kreirala motor koji razvija nevervatnih 1000 konjskih snaga.\nNažalost, informacije o ubrzanju i maksimalnoj brzini nemamo, ali pretpostavljamo da će ovaj autombil biti brz kao metak.\nPROČITAJTE SLEDEĆI TEKST: Volvo XC60 - najbezbednije vozilo u ukupnom poretku na Euro NCAP testovima


Beograd: Sedmi festival evropskog filma – Balkanekspresrb.rs\nSedmi Festival evropskog filma otvoren je maja 2018. godine u Zaječaru i nakon gostovanja u još 13 gradova širom Srbije ovog meseca se završava projekcijama u Beogradu.\nPošto Rumunija predsedava Evropskom unijom, festival je sinoć otvorio rumunski film „Rođendan” koji je prikazan u prostorijama EU info centra. Moto festivala je „Naše nasleđe: Gde prošlost susreće budućnost”. Festival je organizovan u okviru kampanje promocije kulturnog nasleđa, a njegova svrha je otkrivanje i istraživanje srpske i evropske kulturne baštine kroz film.\nTokom deset dana festivala, od sinoć pa sve do petka 8. februara, sa projekcijama koje počinju od 18 i 20 časova, beogradska publika biće u prilici da pogleda čak 27 filmova Starog kontinenta. Osim dugometražnih, biće prikazani i kratki igrani, dokumentarni i animirani filmovi.\nSve projekcije biće održane u EU info centru u Beogradu, a ulaz na sve projekcije je slobodan uz ulaznice koje je moguće rezervisati putem elektronske pošte ([email protected]) ili telefonom (011/4045-400).♦\nPriština: Takse čuvaju Haradinajevu vladu!


Zašto je Fransoa Oland podigao glas na samitu NATO | Serb.rs\nSerb.rs > SVET > Zašto je Fransoa Oland podigao glas na samitu NATO\nZašto je Fransoa Oland podigao glas na samitu NATO\n18. jula 2016. / Komentari su isključeni na Zašto je Fransoa Oland podigao glas na samitu NATO\nFrancuski predsednik Fransoa Oland (foto:rojters)\n„NATO nema nikakvu ulogu u odnosima Evrope i Rusije. Za Francusku Rusija nije ni protivnik niti pretnja“ izgovorio je Fransoa Oland nakon sletanja u Varšavu da bi prisustvao samitu saveza 8. i 9. jula, reči koje nose poruke o dešavanjima ispod površine u evropskoj politici nakon Bregzita.\nOland je imao u vidu nekoliko stvari kada je podigao glas. U stvari, indirektno je izrazio nezadovoljstvo američkim pritiscima na Evropu kada su u pitanju poremećeni odnosi sa Rusijom. Prevashodno je želeo da skrene pažnju na nameru Francuske da njen glas treba da ima poseban značaj u Evropi uprkos činjenici da stare „posebne veze“ sa Nemačkom nisu snaga kakva je nekad bila, a Francuska u mnogo čemu postala mnogo slabiji partner.\nNaravno da je Oland jednim okom gledao i na situaciju u Francuskoj, imajući u vidu njegov nizak rejting popularnosti (13%). Bivši predsednik Nikola Sarkozi se uzdiže kao jedan od pretendenata za podršku desnice na predsedničkim izborima sledeće godine, na krilima nacionalističke platforme u trenutku kada je 61% francuskih birača neprijateljski nastrojeno prema Evropskoj uniji.\nMeđutim, najpre će biti da je Oland imao na umu ono što je Berlin polisi džornal prošlog septembra proročki nazvao „Nemački trenutak unipolarnosti“. Suština je da Nemačka de fakto izrasta u lidera Evrope.\nNemačka je bila uzdržana o svojoj ulozi hegemona u Evropi, ali je moguće da se to menja. Nemački talas je već vidljiv nakon Bregzita. Nemačka je svesna da je njena politička i ekonomska snaga dramatično porasla. (Izlaskom Britanije udeo Nemačke u BDP Evropske unije porastao je sa oko petine na četvrtinu.)\nS druge strane, nacionalni antagonizmi u Evropi koji su izrodili dva svetska rata nikada stvarno nisu prestali. Oni se javljaju kao reakcija na nemačke zahteve za „jačom Evropom“. Francuski Figaro je preneo izjavu Sarkozija: „Ako je odgovor na Bregzit još nemačkija Evropa, onda smo se mi zaleteli u zid.“ On zastupa „Evropu nacija“ – slabiju EU u korist nacionalnih država.\nFrancuski političari duž političkog spektra govore u nacionalističkom i anti-nemačkom tonu – od ekstremne desnice koju predvodi Marin le Pen do vođe Francuske partije levice Žan-Lika Melenšona.\nIstovremeno, u srednjoj Evropi takođe raste zahtev za redefinisanjem sporazuma EU, kao i da se odlučivanje prenese na nacionalne države. Poljska u Nemačkoj vidi pretnju. U četvrtak je pro-vladina Gazeta Polska izašla sa naslovom Da li se stvara Četvrti rajh?, ilustrovano kukastim krstom na naslovnoj strani.\nOlandovo oštro obraćanje u Varšavi otkriva zabrinutost zbog stvaranja nove osovine između Nemačke i SAD, koja bi mogla Francusku da ostavi po strani. Angela Merkel se snažno zalaže za saradnju na transatlantskom liderstvu SAD. Predsednik Barak Obama računa da će ona predvoditi EU u uvođenju sankcija Rusiji.\nU svetlu Bregzita, kada se Britanija povlači iz Evrope, Vašingtonu je takođe potrebna osovina sa Nemačkom. SAD uživaju bliske veze sa Novom Evropom koje im takođe omogućuju ulogu arbitra između Nemačke i Poljske, ali iznad svega, najviši interes SAD je da spreči stvaranje osovine Nemačke i Rusije.\nU osnovi svega jeste težnja da NATO bude centar američke strategije sprečavanja širenja uticaja Rusije, a sistem zapadnog savezništva možda se u bližoj budućnosti prenese na osovinu Nemačke i Amerike.\nInteresantno je da je Putin imao telefonski razgovor sa Olandom i Merkelovom neposredno pred odlazak na samit u Varšavi, a u vezi sa Ukrajinom koja je lajtmotiv NATO koreografije „odbrane i odvraćanja“ u režiji Vašingtona.\nPutin je naglasio da je tzv. Normandijski format zadovoljavajući okvir za spuštanje tenzija oko Ukrajine, implicirajući da NATO ovde ne bi trebalo da igra nikakvu ulogu. Interesantno je i da je Oland u Varšavi dao gotovo identičnu izjavu.\nOznake: EU, francuska, nato, nemačka, odnosi, Rusija, vesti / Objavljeno u: SVET


Zašto ne želite da budete srećni?\nOsim života koji je najveći blagoslov, na rođenju dobijamo pravi dar od Univerzuma - mogućnost da budemo srećni, piše Lovesensa.\nRađamo se kao bića koja su satkana od raznih emocija, ali tokom života gubi se naša naivnost, otvorenost uma koje imamo kao deca, osećaj za sitnice i zaboravljamo da smo stvoreni kako bismo maksimalno iskoristili svoj urođeni dar - SREĆU!\nKako je sreća naša urođena sposobnost i dar, pokazuje naše telo koje se u depresivnom raspoloženju oseća umorno i slabo. Sa druge strane, kada je naš um srećan, i naše telo je zdravo, energično i poletno.\nŽivotne okolnosti mogu uzrokovati da potisnemo sreću kao dar i sasvim je u redu da se u odrešenim trenucima osećate tužno. Ne treba forsirati lažni optimizam i potiskivati osećanja, već treba samo da osvestimo da ZASLUŽUJEMO APSOLUTNU SREĆU u svakom trenutku našeg života, ona je naš dar, deo našeg bića.\nU negativnim situacijama pokušajte da usvojite svetliju perspektivu i umesto da se foksusirate na negativno, usredsredite se na mogućnosti. Ne dozvolite da tapkate u mestu i da vam spoljne okolnosti u potpunosti iz sećanja izbrišu činjenicu da uvek zaslućujete sreću.\nKada osvestite da je vaše potpuno pravo da budete srećni, lakše se koncentrišete na svoje ciljeve, razumete svoje poteze, rasuđujete i ostvarujete napredak. Sreća nam pomaže da kreiramo dobre puteve i budemo još srećniji.\nSvako od nas ima neku mračnu senku iz prošlosti, grešku ili promašaj, ali uprkos tome, zaslućujete da budete srećni.\nSreća vas grli i prihvata apsolutno takve kakvi jeste!


Letonski predsednik hoće akciju posle neuspelog referenduma\nPredsednik Letonije Valdis Zalters rekao je danas da će sazvati vanrednu sednicu skupštine naredne sedmice u pokušaju da se nađe način da se narodu da pravo da raspustiparlament, iako je referendum o tome propao.\nCrna Gora: Aplikacija za članstvo do kraja godine\nNovi predsednik Nacionalnog saveta za evropske integracije (NSEI) Crne Gore Srđan Milić najavio je da bi Crna Gora do kraja godine trebalo da podnese zahtev za status kandidata za članstvo u Evropskoj uniji (EU).\nRumunski predsednik nazvao jednog ministra idiotom\nRumunski predsednik Trajan Basesku ocenio je danas da je jedan od ministara kabineta Taričeanua "idiot" zbog načina na koji je rešavao probleme poplava na severu zemlje. Basesku nije rekao o kojem ministru je reč.\nGlasanje za ili protiv promene letonskog ustava\nLetonci danas izlaze na referendum na kojem treba da se izjasne o amandmanu Ustava, koji bi biračima dao pravo da raspuste parlament putem glasanja\nNa gej paradi u Stokholmu više od 450.000 aktivista\nNajmanje 450.000 aktivista više od 150 gej organizacija učestvovalo je danas u tradicionalnom maršu u okviru "Euro prajd" (Euro pride) festivala koji je ove godine održan u Stokholmu, prenose lokalni mediji.\nEU spremna da za nekoliko dana produži rok za odgovor Iranu\nSat otkucava Iranu da odgovori na ponudu velikih svetskih sila, vezanu za njegov nuklearni program, međutim, evropske diplomate su rekle da su spremne da čekaju još nekoliko dana posle subote, kad zapravo ističe neformalni rok toj islamskoj zemlji.\n99 100 101 102 103 104 Idi na stranu: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104


Ubistvo Džordža Flojda: Optužnica protiv izvršioca podignuta na drugostepenu, optužena i tri druga policajca :: Svijet\n03.06.2020. 22:48 ➔ 23:51\nUbistvo Džordža Flojda: Optužnica protiv izvršioca podignuta na drugostepenu, optužena i tri druga policajca\nDržavni tužilac Minesote, Kit Elison saopštio je u srijedu na press konfrenciji da je optužnica protiv bivšeg policajca Dereka Čauvina koji je ubio Afroamerikanca, Džordža Flojda podignuta na ubistvo drugog stepena i da su za saučesništvo i podstrekivanje u zločinu, koji je šokirao Ameriku i ostatak svijeta i izazvao najveće proteste u SAD decenijama unazad, otužena i tri druga bivša policajaca koji su gledali svog kolegu kako ubija Flojda.\nUbistvo drugog stepena za razliku od trećeg stepena podrazumijeva namjeru.\nČauvin je prošlog petka, četiri dana nakon što je snimak svirepog ubistva izašao u javnost optužen za ubistvo trećeg stepena, a trojica drugih policajaca su samo otpušteni sa posla, ali nijesu bili obuhvaćeni optužnicom. Takva odluka izazvala je ogorčenje i bijes u SAD i proizvela osmodnevne proteste koji su tokom vikenda u nekim gradovinma prerastali u nasilje i bunt. Predsjednik Donald Tramp je aktivirao i Nacionalnu gardu, a juče u Vašingtonu i vojnu policiju na mirne demonstrante što je izazvalo ogorčenje javnog mnjenja.\nTužilac Elison, koji je naknadno preuzeo slučaj i koji uživa povjerenje porodice i građana, prije opbraćanja na press konferenciji obavijestio je porodicu Džordža Flojda da će optužnica protiv Čauvina koju su demonstranti i dobar dio javnog mnjenja smatrali neadekvatnom, biti povećana i da će i tri ostala bivša policajca biti optuženi.\nTužilac Kit Elison je rekao da je ovo u ovom trenutku maksimum koji su mogli da urade u skladu sa zakonom, a da će za temeljnu istragu u kojoj će učestvovati i FBI trebati još najmanje dva mjeseca.\n"Ne možemo kontrolisati prošlost. Sve što možemo da uradimo je da uzmemo slučaj koji imamo sada i da uradimo sve što možemo da donesemo pravdu u ovoj situaciji kakva jeste i to ćemo i učiniti" poručio je Elison.\n"Mi smo uvjereni da radimo ispravno, ali je istorija pokazala da tu postoji dosta izazova" rekao je Elison naglašavajući da je "Džordž Flojd važan" kao i da dodatne optužnice ne mogu same "ispraviti bol i gubitak koji mnogi ljudi osjećaju".\nGostujući odmah po okončanju press konferencije na CNN-u uživo, tužilac Elison je rekao da su optužnice tu, da su bazirane na činjenicama za koje vjeruju da ih mogu dokazati.\nZa ubistvo drugog stepena predviđena zatvorska kazna je 25 godina.\nNa pitanje novinara da porodica traži prvostepenu optužnicu i da li bi dalji tok istrage mogao dovesti do toga, Elison je rekao da su na osnovu dokaza sa kojima raspolažu mogli da dokažu drugostepenu, ali da i dalje sakupljaju dokaze i ako ih uspiju sakupiti to nije isključeno.\nNa konstataciju voditelja da je istorija u SAD pokazala da nije lako osuditi policajace i da su do sada najčešće oslobađani, te pitanje da li i sada očekuje sličan izazov, tužilac Elison je priznao da je pred njima zaista veliki izazov i da će stoga morati da rade temeljeno da bi proces doveli do kraja.\nDan ranije je najavljeno da je zbog ubistva Džordža Flojda, započeta istraga o radu policije Mineapolisa jer se tokom istrage otkrilo da su brojne zloupotrebe, uključujući i problem sistematskog rasizma kod policije prikrivane. Primjera radi protiv direktnog izvršioca ubistva Dereka Čauvina postojalo je 17 prijava za zlopupotrebe i prekoračenje i sve su odbacivane.\nTakođe nezadovoljni demonstranti i porodica i prijatelji ubijenog Flojda, zahtijevaju ispitivanje odgovornosti i podnošenje ostavke prethodnog državnog tužioca Mineapolisa, koji je prvo vodio ovaj slučaj, Majka Frimana, zbog sumnje da je pokušao da zaštiti ubicu i njegove saučesnike.\nZbog zvaničnog izvještaja autopsije kojim se pokušala opravdati prva optuženica trećeg stepena, sumnja se da je tužilastvo pokušalo zaštiti Čauvina, zaključkom da je Flojd "možda" umro i od posljedica prethodnog srčanog oboljenja, a ne davljena nogom Čauvina punih 8 minuta i 45 sekundi koji je na snimku gledao cijeli svijet.\nPorodica je angažovala nezavisnog i uglednog stručnjaka za autopsiju koji je neupitno potvrdio da je Džordž Flojd umro od posljedica davljenja.\nSAD ulaze u devetu noć protesta dok su u mnogim gradovima uvedeni policijski satovi. U međuvremenu je ministar odbrane SAD Mark Esper koji je ranio rekao da nije bio saglasan sa Trampovom odlukom da upotrijebi vojsku na mirne demonstrante u Vašingtonu, da bi prošetao parkom Lafajet do crkve Svetog Petra i slikao se sa Biblijom ipred nje, večeras je preinačio odluku Penatagona i naredio uklanjanje vojnih trupa iz Vašingtona. Izvori AP navode da je odluka donesena na osnovu procjene da ima dovoljno snaga reda da spriječe eventualne nerede u Vašingtonu bez upotrebe vojske.\nDistanciranje Espera od Trampove kontroverzne odluke, izazvalo je ljutnju američkog predsjednika a njegova portaparolka Keli Mekaneni nije na prethodnom brifingu u Bijeloj kući danas, na pitanje novinara mogla da potvrdi da je Esperova pozicija u administraciji sigurna.\nTrumpova odluka da naredi upotrebu vojske na mirne demonstrante ispred Bijele kuće izazvala je ogorčenje javnosti i osude hrišćanskih vjerskih lidera koji su Trampovo slikanje ispred crkve Sv. Petra, koja je djelimično oštećena u neredima prethodnoh večeri, nazvali manipulacijom i zloupotrebom. Svi vjerski službenici u crkvi su se ogradili od njega, zapravo oni su prije upotrebe vojske na demonstrante dijelili vodu i osvježenje građanima koji protestju.\nNakon tužioca Elisona uslijedilo je online obraćanje naciji bivšeg predsjednika SAD Baraka Obame koji je apelovao na mlade da se što više angažuju i pritiskaju ka promjenama, te je rekao da je uprkos svemu optimista da će "ova zemlja biti bolja".\nAktuelna dešavanja u Americi, Obama je okarakterisao kao "epske promjene i događaje duboke kao ništa što sam vidio u svom životu".\nRasnu nejednakost Obama je nazvao "prvobitnim grijehom našeg društva" (orginal sin of our society) ali je rekao da posljednji događaji nude priliku Americi da svi skupa rade na promjenama.


Zbogom stjuardese, stižu roboti - TU magazin\nNa osnovu istraživanja koje je sprovela kompanija Global Data, zaključeno je da sve više avio-kompanija želi da investira u robotiku i automatizaciju kako bi smanjile svoje troškove i zadovoljile zahteve svojih klijenata\nIstraživanje sprovedeno u aprilu 2021. godine pokazalo je da će 31% od 476 kompanija koje su učestvovale u anketi u narednih 12 meseci investirati u robotiku. Upotrebom robota u poslovanju bilo bi moguće smanjenje potrebe za ljudskim kontaktom, što je u situaciji sa pandemijom od izuzetnog značaja.\nHoteli, aerodromi i ostala prometna mesta već koriste robote koji ubijaju bakterije iz vazduha i površina UV zracima ili A.L. Virtual Concierge, platformu za virtuelnog asistenta u ugostiteljstvu. Roboti polako osvajaju tržišta, i gotovo da nema grane u privredi gde roboti nisu deo nekog procesa, bilo proizvodnje, bilo usluga.\nUvođenje robota može da pomogne da se smanji strah putnika, ali isto tako može da pomogne da se smanje i troškovi radne snage u kompanijama. Iz kompanija koje proizvode robote ističu da roboti mogu povećati operativnu efikasnost i poboljšati poverenja putnika, i oni su raspoređeni da rade uz ljude, a ne umesto njih.\nPrethodni tekstNove mere u Hrvatskoj\nSledeći tekstNajnovije vesti iz francuskih skijališta


Kon: Vreme za ukidanje mera - Glas Podrinja\n(4. jun 2020.)\nEpidemiolog i član Kriznog štaba Predrag Kon kaže da je Srbija na kraju epidemije koronavirusa, da je došlo vreme za opuštanje i da se ukinu uvedene mere.\n-Došli smo do kraja, vreme je da se opuštamo i slažem se sa dr Nestorovićem (Branimirom) da je vreme da se skinu mere. Samo treba da ostavimo distancu od jednog metra. Približavanje na manje od jednog metra nosi mogućnost zaražavanja od bilo čega što druga osoba ima, ne samo virus korona - pojašnjava Kon za Pink.\nDodaje da Srbija ulazi iz nesigurne epidemiološke situaciju u povoljnu, da je Vojvodina već u povoljnoj situaciji i da će Beograd biti uskoro. Navodi da epidemija još ne može biti odjavljena, jer je potrebno 28 dana bez ijednog novog slučaja, što je teško ostvarivo zbog otvaranja granica i sporadičnih slučajeva.\n-Uvek se može desiti da se pojavi neki džep, ali to ne znači da smo objektivno u epidemiji - naglasio je Kon.\nOsim distance, nošenje maski savetuje samo starijima i ugroženim grupama u zatvorenom prostoru kao što su prodavnice. One koji smatraju da su preležali koronavirus, podseća da mogu obaviti testiranje na zahtev na prisustvo antitela, koje se plaća 1.200 dinara.\n-Omogućeno je komercijalno testiranje koje se radi iz venske krvi. Rezultati se dobijaju brzo. U Gradskom zavodu za javno zdravlja mora da se zakaže kako se ne bi stvarale gužve, a prethodno se novac uplati na jedinstveni žiro račun - naveo je on i dodao da treba konsultovati virusologe, infektologe, imunologe da protumače rezultate testa, jer prisustvo IgM antitela podrazumeva svežu infekciju, a IgG antitela da je infekcija bila ranije i da neki stepen zaštite postoji.


Franc But, ambasador Republike Slovenije, o mogućnostima saradnje Slovenije i Srbije\nBack PRIVREDA INSTITUCIJE Franc But, ambasador Republike Slovenije, o mogućnostima saradnje Slovenije i Srbije\npetak, 13 septembar 2013 17:11\nTreći Jesenji poljoprivredni sajam, koji se početkom septembra održava u Velikim Radincima, raste na očigled meštana i ljudi koji svake godine dolaze na ovu trodnevnu manifestaciju, da li kao izlagači ili kao posetioci. Po ugledu na Jesenski sejem kmetijske, gozdarske in gradbene mehanizacije, ogrevalne opreme in obrti v Komendi-Slovenija, organizator ovog sajma firma Panonija Agrar MM i gospodin Milorad Milošević, se u velikoj meri oslanjaju na iskustva svojih slovenačkih prijatelja, poslovnih ljudi, koji su u sličnim uslovima uspostavili manifestaciju koja se održava dva puta godišnje ( u aprilu i oktobru), punih sedamnarst godina, okuplja preko 400 izlagača, a poseti i do 100.000 posetilaca.\nIdeja vodilja gospodina Miloševića bila je da Jesenji sajam u Velikim Radincima bude mesto regionalnog okupljanja, susreta i upoznavanja ljudi, pre svega mladih, od kojih zavisi dalji razvoj poljoprivrede ovog kraja, jer su ovakvi sajmovi na dobrobit svih.\nDa je Sajam dobra ideja i moćno sredstvo privrednog razvoja regije Srema, Vojvodine, ali i međudržavne saradnje, u ovom slučaju između Republike Srbije i Republike Slovenije, potvrdilo je i prisustvo ambasadora Republike Slovenije, njegove ekselenicije gospodina Franca Buta.\nGospodin Franc But je ovom sajmu poželeo da traje puno godina, jer je to mesto na kojem se mogu sresti ljudi koji se bave istim poslovima, dele iste probleme i koji trebaju ove probleme da promene u neke ekonomske uspešne prilike, u pozitivni rezultat. To je ono što jedino može razvijati ekonomiju i davati neku novu energiju i rezultate i u poljoprivredi i u ruralnim područjima. Za Sloveniju, ovaj sajam ima značaj utoliko što ide paralelno sa postupnim ulaskom Srbje u EU i, po njegovom mišljenju, već sledeće godine će biti prilika da se u okviru ove manifestacije organizuju razgovori interesantni za seljake, ljude koji žive od zemlje i sa zemljom, na temu šta znači i šta donosi ulazak u EU, i naglasio da će oni, kao predstavnici Republike Slovenije vrlo rado učestvovati kako u podršci, tako i u prenošenju svojih iskustava.\nNa pitanje kakve su šanse za saradnje na poljoprivrednom nivou između Slovenije i Srbije ili konkretno Srema, ambasador je optimista:\n-Šanse za saradnju su velike ali još ne dovoljno iskorišćene. Srbija ima jedno veliko slovenačko preduzeće, Perutninu Ptuj, koje drži oko 30% tržišta u Srbiji, ali važno je da sve što proizvodi proizvodi isključivo na ovim prostorima, od jaja do mesa i „poli salame“, koja je kokd nas jako popularna, tako da mislim da bi se nešto slično trebalo desiti i u nekim drugim branšama.\n-Početkom oktobra, (1 i 2.) u Srbiji će se po prvi put održati zajednička sednica srpske i slovenačke vlade. Dolazi naša predsednica Vlade, gospođa Alenka Bratušek, sa 5 ili 6 ministara, na razgovor sa gospodinom Dačićem i srpskim ministrima. Ja znam da će biti prisutan ministar privrede i ministar poljoprivrede, i na taj način smatram da će biti dosta razgovora i o tome gde i na koji način dve države mogu sarađivati i gde su te prilike. Baš u prehrambenoj insustriji, na nekoj relaciji između prehrambene industrije i osnovne proizvodnje u poljoprivredi lično vidim još veoma mnogo neiskorišćenih mogućnosti. Tako da se nadam da će u Srbiju, u Srem doći neko nov, kao što je pre osam godina došla „Perutnina“, i napravila uspeh.\nO tome koliko Slovenija ulaže u srpsku privredu, ambasador But je odgovorio činjenicama, a one su: da je pre dva meseca Gorenje otvorilo četvrtu fabriku u Srbiji, koja će do kraja sledeće godine zapošljavati 3.000 ljudi. Kableks S je prvi pogon u Srbiji slovenačkog vlasnika, gde se proizvode kablovi za belu tehniku koji se najvećim delom izvoze (Rusija i Turska), 2011. godine je zapošljavao 20, danas preko 100 žena iz Platičeva, Hrtkovaca, Vitojevaca, Grabovaca, Nikinaca, a za koji dan najavljeno je otvaranje nove hale što znači nova zapošljavanja i ima veliki ekonomski značaj za ovaj region.\n-Istina je da je ekonomska saradnja sa Sremom možda nešto manja nego što bi mogla da bude, kao i kada su u pitanju poljoprivreda i prehrambena idustrija. Postoje dva odlična primera o uspešnoj saradnji. Slovenačka Perutnina iz Ptuja je u Srbiju došla sa novom tehnologijom, novom halom i sa kompletnom proizvodnjom, što znači da zapošljava ljude, od farmera do onih u preradi. Drugi je primer vojvođanskog Nektara, koji je došao u Sloveniju kupovinom Fruktala i uspešno radi. Ostalo nije baš nešto čime bismo mogli da se pohvalimo, tako da ja vidim puno neiskorišćenih prilika, od vinogradarstva, vinarstva, pekarstva, mlečne proizvodnje, ratarstva, povrtarstva... U tom poslednjem možda vidim najveću priliku. Kamnik ima interes nešto obnoviti, videćemo.\nGospodin Milošević je kao Slovenac i Srbin u isto vreme, jedan fenomen i jedan od onih koje treba slediti. Mislim da je on duša svega ovoga što se dešava u Velikim Radincima, i unapred mu čestitam na svim njegovim projektima. Ja nemam nikakave sumnje da će on u svojim namerama uspeti. Mislim da su i gospodin Milošević i njemu slični, oni koji će doneti novu poslovnu saradnju između Slovenije i Srbije, Slovenije i Srema ili Vojvodine - rekao je na kraju ambasador Republike Slovenije, Franc But.


Web stranica Vlade TK - Održana 1.vanredna sjednica Vlade TK\nJedna od mjera je ukidanje mogućnosti korištenja službenih vozila izvan radnog vremena za rukovodioce svih kantonalnih organa i službi.\nTakođer će biti sagledano stanje voznog parka svih kantonalnih organa uprave i službi kako bi se postiglo što racionalnije korištenje službenih automobila.Službena putovanja rukovodilaca i drugih uposlenika bit će svedena na optimalnu i neophodnu mjeru te korigovana visina dnevnica za službena putovanja u BiH na 10,00 KM, što predstavlja umanjenje postojećih dnevnica za 60%.\nVlada Tuzlanskog kantona dala je saglasnost na prijedloge odluka o\nizmjenama i dopunama Statuta Univerziteta u Tuzli. Izmjenama je izvršeno usklađivanje Statuta sa Zakonom o izmjenama i dopunama Zakona o dopunskim pravima boraca i članova njihovih porodica i Zakonom o visokom obrazovanju.\nVlada TK imenovala je punomoćnike koji će, u ime osnivača, vršiti ovlašćenja Skupštine Javnog preduzeća „Međunarodni aerodrom Tuzla" i to za predsjednika Esada Mušanovića i članove Radu Pejića i Almaidu Razić.


Završeno finalno takmičenje PowerUp! u Pragu - Telegraf.rs\n25/06/18 | 11:26\nZavršeno finalno takmičenje PowerUp! u Pragu\nEvropski investitori zainteresovani za srpski startap Solagro\nSrpski startap Solagro sa svojom inovativnom presom za reciklažu ušao je u 15 najboljih startapova od ukupno 300 evropskih timova koji su se prijavili na prestižno PowerUP! takmičenje iz oblasti čiste tehnologije i energetske efikasnosti, u organizaciji evropske kompanije InnoEnergy.\nNa finalu koje je nedavno održano u Pragu, pred preko 200 predstavnika industrije i investicionih fondova, Solagrov tim koji čine Nemanja Janić, Marko Kaličanin i Đorđe Đorđević, zainteresovao je investitore iz Grčke, Mađarske i Bugarske, sa kojma će nastaviti dalje pregovore oko plasiranja proizvoda na tržište EU. Ovo je veliki uspeh za Srbiju, jedinu zemlju izvan Evropske Unije koja je imala predstavnika na PowerUp!-u.\nSolagrova pametna presa je mašina za presovanje limenki koja zajedno sa aplikacijom "Solagro – budućnost reciklaže" čini inovativni sistem za reciklažu koji ovaj proces pretvara u zanimljiv i inspirativan sadržaj za korisnika. Pametna presa komunicira sa korisnicima objašnjavajući im kako da recikliraju, a nakon završetka procesa poklanja korisniku određeni kod koji je potrebno uneti u mobilnu aplikaciju, koja ga konvertuje u poene. Kada sakupi dovoljno poena korisnik osvaja neku od vrednih nagrada koje obezbeđuju Solagrovi partneri.\nInače, prvu nagradu u vrednosti od 30.000 evra osvojio je startap Zubax Robotix iz Estonije, drugu od 10.000 evra WellParko iz Litvanije, a treću u iznosu od 5.000 evra Neuron Soundware iz Češke.\n- Učestvovanje na ovako prestižnom događaju, sa stotinama inovativnih startapova iz cele Evrope bilo je neverovatno iskustvo. Ostvarili smo bitne, neposredne kontakte sa investitorima, koji nam mogu pomoći u daljem razvoju našeg proizvoda, dok Green for Growth, investicioni fond za sada prednjači u namerama. Bila nam je čast da predstavljamo Srbiju u samom vrhu evropske cleantech scene - izjavio je Nemanja Janić iz Solagra.\n- Tokom sedam godina od osnivanja, InnoEnergy je investirao dve milijarde evra u inovativne projekte. Zahvaljujući našoj podršci osamdeset proizvoda je do sada plasirano na tržište. Sada i pobednik PowerUp-a ima tu sjajnu priliku - rekao je Kristo Balinov, direktor za poslovni razvoj InnoEnergy-a za Centralnu Evropu, i predsednik žirija.\nO važnosti ovog takmičenja za inovacije u oblasti čiste tehnologije i energetike svedoči prisustvo predstavnika svih velikih evropskih energetskih kompanija:\n- PowerUp! nas hrani svežim idejama i rešenjima iz celog regiona. Ponosni smo što sponzorišemo ovaj događaj već drugi put. Dok transformišemo našu kompaniju, učestvovanje u ovakvim takmičenjima, sa startapovima, igra veoma bitnu ulogu u našoj strategiji - istakao je Zsolt Winnkler, direktor Open Innovation Hub-a u Mol Grupi, i član žirija.\n- Znamo da možemo da rastemo u budućnosti koja nosi brze promene, uz pomoć održivih rešenja inovativnih startapova. Kao Enerjisa, ponosni smo što smo deo PowerUp!-a, koji nas spaja sa najinovativnijim idejama iz cele Evrope - podvukla je Gul Erol, direktorka za tehnološki razvoj Enerjisa, dok je Michal Mackowiak, direktor inovacija u Rafako S.A pojasnio da su predstavnici ove kompanije jako zadvoljni što su ove godine pored energetskih kompanija na takmičenju učestvovale i one iz sfere elektromobilnosti i pametnih gradova.\nNagrađujemo vaše najbolje poteze – Konkurs za najbolji potez!


Čine se prvi koraci: Zajedničkim aktivnostima zaštititi jezero Modrac – TuzlaInfo.ba\nČine se prvi koraci: Zajedničkim aktivnostima zaštititi jezero Modrac\n29/09/2014 | 11:00\nMogućnosti za sufinansiranje određenih projekata koji se tiču tretmana otpadnih voda iz Rudnika mrkog uglja Banovići su bile tema prošlosedmičnog sastanka, koji je održan u prostorijama Rudnika mrkog uglja u Banovićima, a kojem su prisustvovali predstavnici Fonda za zaštitu okoliša Federacije Bosne i Hercegovine, Ministarstva prostornog uredjenja i zastite okoliša, Općine Banovici i Rudnika.\nU tom smislu prioritetne aktivnosti su čišćenje taložnih bazena i transport taložnog materijala do površinskog kopa „Čubrić“, istaknuto je u petak. Za čišćenje ovih bazena Rudnik je već ranije ove godine nabavio specijaliziranu mašinu u u koju je investirao 750.000 KM i dodatne količine flokulanata za potrebe procesa prečišćavanja otpadnih voda u iznosu od 60.000 KM. Ova ulaganja pokazuju opredjeljenost Rudnika ka zaštiti okoline, ali je za veći iskorak i dalje unaprijeđenje neophodna i drugih segmenata našeg društva.\nKako su već istekli rokovi prijave na konkurse koje je objavio Fond za ovu godinu, na sastanku je dogovoreno da se pripremi dokumentaciona osnova i uputi zahtjev prema Upravnom odboru Fonda za obezbjeđivanje određenih sredstava za date poslove i u ovoj godini. U idućoj godini će, prema riječima direktora Fonda Safeta Harbinje, biti planirana sredstva za ove namjene, jer je za Federaciju BiH jezero Modrac jedan od top prioriteta sa aspekta zaštite okoliša.\nPri tome u ovaj projekat se planira uključivanje i opština koje graniče sa jezerom, rudnika Đurđevik i Kreka sa Elektroprivredom i ostalih subjekata relevantnih za pomenutu problematiku, rečeno je na sastanku.\n„Krenuli smo od RMU Banovići zato što je najviše pritužbi bilo na njihov rad u ovom segmentu, ali radi se o početku jedne sveobuhvatne akcije na konačnom i kvalitetnom rješavanju pitanja zagađenja jezera Modrac, akumulacije koja služi za vodosnabdijevanje gradova i obezbjeđivanje vode za industrijska postrojenja“ riječi su ministra prostornog uređenja i zaštite okoliša Zvjezdana Karadžina.


avg 13, 2020\tNovosti\nPovodom obilježavanja 110 godina razvoja elektroenergetike u Crnoj Gori, Crnogorski elektroprenosni sistem organizovao je simboličnu svečanost u trafostanici „Lastva“. Svečanosti su prisustvovali premijer Crne Gore Duško Marković, ministarka ekonomije Dragica Sekulić, kao i predsjednik Opštine Kotor Željko Aprcović. Premijer je ovom prilikom našu trafostanicu „Lastva“ nazvao srcem crnogorske energetike,…\navg 03, 2020\tNovosti\nCrnogorski elektroprenosni sistem obilježio je u julu jedanaest godina samostalnog rada, pune posvećenosti razvojnim ciljevima, maksimalne angažovanosti zaposlenih, značajnih investicija i realizovanih projekata. Tim povodom, svjesni ozbiljnosti situacije izazvane korona virusom, CGES i Sindikalna organizacija naše kompanije odlučili su da sredstva u iznosu od 10 hiljada eura, predviđena za tradicionalno…\njul 24, 2020\tNovosti\nJoš jedan amfiteatar na Elektrotehničkom fakultetu će dobiti novo, moderno ruho. Potpisan je Ugovor o donaciji sa Crnogorskim elektroprenosnim sistemom (CGES) kojim će Elektrotehničkom fakultetu biti uplaćen novčani iznos od 20.000,00 EUR, a za potrebe renoviranja amfiteatra 016. Izuzetno sam ponosan na činjenicu da naša renomirana kompanija, kakva je…\njul 22, 2020\tNovosti\nTokom juna 2020. godine mreža Crnogorskog elektroprenosnog sistema (CGES) prenijela je ukupno 611,980 GWh električne energije, što je za 17,68% više u odnosu na isti mjesec prethodne godine. Od toga je direktnim potrošačima (KAP, Toščelik i Željeznička infrastruktura) isporučeno 51,76 GWh, distributivnim potrošačima 167,803 GWh, dok je drugim elektroenergetskim…


Filip David: Bez priznanja Kosova nema ni stabilnosti Srbije, ni stabilnosti Balkana | Autonomija\n"Iz podzemlja nadiru elementi fašizma koji su sve prisutniji"\nOn je ukazao i na elemente „puzajućeg fašizma“ i podsetio da je ideja o organizovanju „građanskih patrola“ već viđena u vreme Hitlerovog dolaska na vlast.\nDavid je rekao da je „konfuzija u društvu“ posledica pritisaka zbog Kosova i predočio da je jedino rešenje „priznanje Kosova“, budući da „zamrznuti konflikt može proizvesti novi oružani sukob“.\nKao „prepoznatljive elemente fašizma“, pomenuo je populizam, nacionalizam, kult ličnosti, demagogiju, prezir prema slabijima, nazivanje neistomišljenika izdajnicima i teorije zavere, „bez kojih u Srbiji ne postoji zvanična politika“.\nStalno se, kako je obrazložio, preti Evroazijskom unijom, koja je „opasan projekat, zasnovan na teoriji Aleksandra Dugina, na idejama nacional-boljševizma, kultu tradicije, pravoslavnom panslavizmu i jednoj vrsti rasizma“.\nUz napomenu da „mora da bude oštar“, on je „glupošću i besmislicom“ nazvao poruku jednog od lidera Saveza za Srbiju Vuka Jeremića, da „opozicija mora da spreči Vučića da počini veleizdaju“.


Igra o alternativnoj francuskoj revoluciji, Steelrising, ulazi u fazu testiranja - PLAY!\nRenomirani studio Spiders, poznat po svom najskorijem ostvarenju Greedfall, ostvaruje dobar napredak u radu na svoj najnovijem projektu, i sada se okreće igračima za pomoć.\nSpiders trenutno razvija igru Steelrising, baziranu na periodu francuske revolucije, ali sa alternativnim obrtom, pošto je Luj 16. naoružan armijom robota koji nemaju straha. Igra sama po sebi deluje zanimljivo, a pre nego što izađe biće prilike isprobati je kroz testiranje koje će se odigrati početkom narednog meseca.\nStudio Spiders je pokrenuo proces prijave za testiranje igre putem ove forme, gde je potrebno navesti neke podatke o platformi za koju ste zainteresovani i prethodnom igračkom iskustvu.\nTačan datum početka testiranja nije poznat, ali je otkriveno da će trajati između 7 i 10 dana. Sam datum izlaska još uvek nije poznat, ali očekujemo da će studio Spider uskoro i to otkriti.\nRelated Items:beta, gaming, playtest, Spiders, Steelrising, test\nBattlefield 2042 beta je par meseci stara i načinjen je veliki pomak sa finalnom verzijom


Rusi zauzeli sve vojne objekte na Krimu - Društvo - Dnevni list Danas\nPočetna » Društvo » Rusi zauzeli sve vojne objekte na Krimu\nVlasti u Kijevu planiraju ove godine vežbe sa stranim vojnicima\nRusi zauzeli sve vojne objekte na Krimu\nBARAK OBAMA: Rusija se preračunala MOSKVA: Rezolucija u UN neće imati „nikakav efekat“\nRuske zastave istaknute su juče na svim vojnim kasarnama i zgradama na Krimu, kojih ima 193. To je saopštio načelnik generalštaba ruskih snaga Valerij Gerasimov, a prenele RIA Novosti.\n0Piše: S. D. - Agencije 26. marta 2014. 17.43\nKako su istakli ukrajinski zvaničnici, ruske snage su preksinoć preuzele kontrolu i nad poslednjim ukrajinskim brodom na Krimu. „Ukrajinski vojnici koji su odlučili da nastave službu u Ukrajini biće vraćeni u tu zemlju vozom, zajedno sa ličnim stvarima, pošto predaju oružje ruskim snagama“, rekao je general Gerasimov.\nUkrajinski ministar odbrane Igor Tenjuh, koji je prekjuče podneo ostavku, rekao je u parlamentu da je od 18.000 ukrajinskih vojnika stacioniranih na Krimu samo 4.300 njih odabralo da se vrati u Ukrajinu i nastavi službu. Ukrajina bi ove godine trebalo da organizuje niz vojnih vežbi, uz učešće američkih, poljskih, rumunskih i moldavskih vojnika. To piše u predlogu zakona koji je juče objavio prelazni šef države Oleksandar Turčinov i uputio ga parlamentu.\nAmerički predsednik Barak Obama izjavio je juče da je svet sigurniji i pravedniji kada su Evropa i SAD solidarni i rekao da se Moskva „preračunala“ kada je mislila da svet neće mariti za njene akcije u Ukrajini i da može da ubaci seme razdora između Amerike i Evropske unije. „SAD i Evropa su ujedinjeni u ukrajinskoj krizi i Rusija je usamljena“, dodao je Obama na konferenciji za medije posle samita EU-SAD u Briselu. On je rekao da će ruski energetski sektor biti sledeća meta ekonomskih sankcija SAD i EU ukoliko Rusija ne smiri situaciju u Ukrajini.\nZamenik šefa ruske diplomatije Genadij Gatilov rekao je juče da eventualno usvajanje u Generalnoj skupštini UN ukrajinskog predloga rezolucije kojom se osuđuje referendum na Krimu, neće imati „nikakav efekat“ na stav Rusije. „Taj dokument ima jasan antiruski stav. Smatramo da bi glasanje o takvoj rezoluciji moglo samo da zakomplikuje situaciju“, dodao je Gatilov. GS UN trebalo bi danas da se izjasni o nacrtu neobavezujuće rezolucije koju je podnela Ukrajina, a kojom se osuđuje referendum na Krimu i pripajanje tog poluostrva Rusiji.\nInače, Rusija je optužila vazduhoplovne vlasti Ukrajine da ometaju u radu posade ruskih putničkih aviona tako što njihovim članovima zabranjuju da napuštaju avione tokom boravka na ukrajinskim aerodromima. Ministarstvo inostranih poslova Rusije saopštilo je juče da ukrajinski graničari opstruišu rad posada aviona ruske nacionalne avio kompanije Aeroflot, što predstavlja kršenje međunarodnog prava i predstavlja pretnju bezbednosti civilnog vazduhoplovstva.\nZa Putina većina građana\nAko bi se u nedelju održavali predsednički izbori u Rusiji, Vladimir Putin bi ubedljivo pobedio u prvom krugu sa najmanje 64 odsto glasova, pokazalo je ispitivanje javnog mnjenja. U odnosu na prethodno istraživanje, koje je ista agencija uradila 16. marta, podrška Putinu sada je veća za četiri odsto, preneo je Itar tas. U anketi je učestvovalo 3.000 osoba iz 64 ruska federalna entiteta, a u saopštenju se navodi da je moguće odstupanje od 3,3 odsto.


Otvoren centar za roditelje - Portal Sremske Mitrovice\nU okviru programa „Podrška, NE perfekcija“ (PNP) Novak Đoković Fondacija danas je u Sremskoj Mitrovici otvorila Centar za roditelje pri PU „Pčelica“. Centri, u kojima će se održavati PNP radionice vođene od strane obučenih facilitatora, predstavljaju jedinstven projekat koji se u Srbiji realizuje po prvi put. Svrha centara je da se roditelji i staratelji dece uzrasta do 6 godina dodatno osnaže kako bi se što bolje starali o svojoj deci i stvorili mrežu međusobne podrške.\nSredstva su obezbeđena od strane projekta „Proširi uticaj“, inovativne višegodišnje strategije The Human Safety Net-a – globalne humanitarne inicijative Generali Grupe. Planirano je da tokom 2021. i 2022. širom Srbije bude otvoreno 15 ovakvih centara.\nTags: centar za roditelje, pčelica, Podrška NE perfekcija\nČetvrta rata poreza\nPartizan porazio odbojkašice Srema


Naslovnica Podrinje Bratunac Bratunac: 55 miliona KM za kapitalne projekte\nBratunac – Na području opštine Bratunac ove godine realizuju se kapitalni projekti vrijednosti oko 55 miliona KM, a sredstva su obezbijedile vlade Republike Srpske i Srbije, međunarodne organizacije, institucije BiH i opština, rekao je načelnik opštine Nedeljko Mlađenović.\nOdbornici Skupštine opštine Bratunac usvojili su danas plan kapitalnih ulaganja za ovu godinu, a među najznačajnijim projektima navedeni su izgradnja mosta preko rijeke Drine i instalisanje sistema za navodnjavanje plantaža voća i plasteničke poljoprivredne proizvodnje.\nU velike investicije spada i izgradnja Doma zdravlja, završetak rekonstrukcije i proširenja kompletne sekundarne mreže gradskog vodovoda i renoviranje rezervoara i pumpnih stanica, rekonstrukcija i sanacija regionalnog puta Drinjača-Bratunac-Skelani, te izgradnja nekoliko hladnjača za skladištenje voća i drugih privrednih objekata.\nMlađenović ističe da se realizuje ukupno 12 kapitalnih projekata i da je ovo rekordna godina po iznosu investicija na području Bratunca u njegovoj istoriji.\nOn kaže da početak izgradnje mosta i druge investicije skreću pažnju investitora, koji su sve više zainteresovani za ulaganja na bratunačkom području.\nMlađenović navodi da je češki investitor uložio oko osam miliona KM u izgradnju fabrike za proizvodnju peleta u kojoj je počeo probni rad i da želi da gradi energanu koja bi omogućila uvođenje sistema centralnog grijanja u urbanom dijelu Bratunca, što je investicija od osam miliona evra.\nOdbornici su danas usvojili i odluku o izvšenju rebalansiranog budžeta za 2015. godinu.\nNačelnik opštinskog Odjeljenj za finansije Radmila Nikolić rekla je da je plan rebalansiranog budžeta za prošlu godinu iznosio 7.291.500 KM, a da je ostvaren u iznosu od 95 odsto.\nObrazlažući izvršenje budžeta za prošlu godinu, Mlađenović je rekao da je opština prvi put imala značajna potraživanja koja su mnogo veća od njenih obaveza prema dobavljačima.\nMlađenović je precizirao da Šumsko gazdinstvo „Drina“ po osnovu takse za korištenje šuma duguje ovoj opštini više od 200.000 KM, a očekuje se i oko 150.000 KM sredstava od PDV-a od ulaganja u rekonstrukciju i izgradnju vodovodne mreže.\nOdbornici su usvojili i dvadesetak tehničkih odluka, te imenovali dva zamjenska člana Opštinske izborne komisije koji će učestvovati u njenom radu do završetka konkursne procedure i izbora novih članova te komisije.\nDonesena je odluka kojom je Slavoljub Mlađenović imenovan za direktora Narodne biblioteke u ovom mjestu.\nPrijedlozi kadrovskih rješenja za imenovanje direktora Kulturnog centra i dječijeg obdaništa „Radost“ nisu dobili podršku većine odbornika.\n„Ponovo će biti raspisan konkurs za ta mjesta, kao i za direktora Centra za socijalni rad, budući da niko od prijavljenih kandidata nije ispunjavao potrebne uslove konkursa“, rekao je predsjednik skupštinske Komisije za izbor i imenovanja Srđan Rankić. Srna


RTCG - Radio Televizija Crne Gore - Nacionalni javni servis :: Otvoreno o NATO-u :: NATO će ubrzati razvoj CG / print=true\nSKAPAROTI I VUJANOVIĆ 20. 07. 2017. 12:55 >> 15:45 10\nSKAPAROTI I VUJANOVIĆ\nNATO će ubrzati razvoj CG\nVrhovni komandant NATO snaga za Evropu, general Kertis Skaparoti, uvjerio se danas da je Vojska Crne Gore ostvarila visoke standarde, te da postoji njena puna spremnost da afirmiše sve vrijednosti NATO-a koje su u funkciji očuvanja mira i stabilnosti.\nSkaparoti, koji danas boravi u Crnoj Gori, razgovarao je sa predsjednikom Crne Gore Filipom Vujanovićem.\nVujanović je tom prilikom ponovio i naglasio zadovoljstvo da je Crna Gora punopravnim članstvom u NATO-u uputila jasnu poruku da, svojim ukupnim kapacitetima, ima mogućnost brzih integracija čime je, dodatno, pokazala da je sposobna da ubrza i evropske integracije.\n"Članstvo u NATO-u Crna Gora doživljava doprinosom stabilnosti regiona, ali i vrijednosti i značaja NATO saveza. Iskazao je uvjerenje da će članstvo u NATO-u afirmisati ukupne razvojne mogućnosti Crne Gore uključujući i prospreritet njene ekonomije", saopšteno je iz kabineta Vujanovića.\nGeneral Skaparoti se, navodi se u saopštenju, "tokom posjete osvjedočio da je Vojska Crne Gore ostvarila sve visoke vojne standarde i da postoji njena puna spremnost da afirmiše sve vrijednosti NATO-a koje su u funkciji očuvanja mira i stabilnosti".\n"Posebno je naglasio značaj učešća Crne Gore u mirovnim misijama siguran da će sada, kao članica NATO-a, nastaviti da ostvaruje taj važni zadatak NATO-a", navodi se u saopštenju.\nCG da računa na NATO u slučaju požara\nVrhovni komandant NATO danas u CG\n20. 07. 2017. 12\nSkaparoti: Članstvo CG u NATO ključno\n23. 03. 2017. 29\nSkaparoti naslijedio Bridlava


TotalCar.rs » BMW Gran Lusso\n1 komentara 5612 pregleda\nBMW je predstavio Gran Lusso koncept koji nam daje ideju o tome kako će izgledati kupe Serije 8. Automobil je predstavljen na “Concorso d’Eleganza Villa d’Este” događaju u blizini jezera Komo u Italiji, a njegov izgled u budućnosti ćemo možda prepoznati i u Serijama 5, 6 i 7.\nOvaj automobil razvijen je u saradnji sa italijanskom dizajnerskom kućom Pininfarina, a na njemu se uočava nekoliko klasičnih BMW-ovih karakteristika kao što su “rastegnuta” hauba, rešetka bubrežastog oblika i specifična linija zadnjeg prozora. Reč je, dakle, o novoj generaciji BMW dizajna, sa uskim svetlima, većom rešetkom i jednim vazdušnim otvorom koji bi trebalo da se pojavi na svim budućim luksuznim modelima ovog proizvođača, od Serije 5 pa na gore. Trenutna Serija 7 zamenu će najverovatnije dobiti krajem ove godine, dok će novi model biti prvi BMW-ov automobil sa najnovijim dizajn jezikom.\nNova Serija 8 neće debitovati pre 2015. godine, a kada se pojavi, sva je prilika da će izgledati vrlo slično Gran Lusso konceptu. To znači da će imati produžena zadnja svetla širom zadnjeg dela, liniju krova koja se stapa sa poklopcem prtljažnika sa parom podupirača. Na svakom od njih smešten je diskretan V12 bedž, koji sugeriše šta će se nalazi ispod haube ovog koncepta. BMW još uvek nije saopštio snagu niti kapacitet motora, ali se pretpostavlja da je reč o 6.0-litarskom twin-turbo motoru sa 536 KS kakav je korišćen u 760Li modelu.\nKabina Gran Lusso koncepta opremljena je luksuznim materijalima, poput drveta sa Nju Zelanda i italijanske devičanske vune. Unutra se nalaze četiri sedišta, ali BMW nas ubeđuje da unutra ima dovoljno prostora kao da je reč o velikom, luksuznom sedanu.\nNova Serija 8 mogla bi biti deo planova nemačkog proizvođača da do kraja iduće godine izbaci 10 novih modela, a mogla bi postati i direktan rival kupeu iz Mercedesove S-Klase.\nŠpijunske fotke: Renault Talisman Grandtour (2020)


put Archives - BC Info\n11. septembra 2019. admin 0\n14. avgusta 2019. admin 0\nLokalna samouprava opštine Bela Crkva inicirala je postavljanje novih bandera na putnom pravcu između naseljenog mesta Jasenovo i naseljenog mesta Dupljaja. Ekipe EPS-a postaviće 15 novih bandera na dužini od 600m na ovoj deonici puta, nakon čega sledi razvlačenje kabla i postavljanje rasvete. Miloš Milenković, poverenik MZ Dupljaja, kaže da […pročitaj više]\nZahvaljujući dobroj saradnji lokalne samouprave opštine Bela Crkva sa republičkim i pokrajinskim institucijama, obezbeđena su sredstva za radove na lokalnom putu od Jasenova, preko Banatske Subotice, do izlaza iz Dobričeva prema Vojvodincima, u dužini nesto više od 6 km. Takođe, u Dobričevu je izgrađen i novi put prema rumunskoj granici […pročitaj više]\nPrivode se kraju radovi na lokalnom putu Jasenovo – Dobričevo (VIDEO)\n5. avgusta 2019. admin 0\nOpština Bela Crkva od ovog proleća pretvorena je u veliko gradilište, jer se posle više decenija radi rekonstrukcija ulica i međumesnih puteva, zahvaljujući dobroj saradnji lokalne samouprave opštine Bela Crkva sa republičkim i pokrajinskim institucijama.\n12. jula 2019. admin 0\nNa teritoriji opštine Bela Crkva trenutno se izvode radovi na rekonstrukciji saobraćajnica, puta između sela Jasenova, preko Banatske Subotice do Dobričeva, dužine nešto više od 6 km. Na deonici puta od Dobričeva do Banatske Subotice postavljen je i prvi asfalt, a radove su obišli predsednik opštine Bela Crkva Darko Bogosavljević […pročitaj više]\n9. jula 2019. admin 0\nUz dobru saradnju lokalne samouprave opštine Bela Crkva sa republičkim institucijama, obezbeđena su sredstva za radove na izgradnji novog puta u naseljenom mestu Dobričevo.\nU toku su radovi na rekonstrukciji puta Jasenovo – Dobričevo (VIDEO)\n8. juna 2019. admin 0\nKako smo najavili, u toku su radovi na rekonstrukciji lokalnog puta Jasenovo – Dobričevo.


Sport Klub predstavio novitete u programskoj šemi\nSport Klub predstavio novitete u programskoj šemi – Personal magazin\nSport Klub predstavio je danas svoju novu programsku šemu i najavio od sledeće sezone ekskluzivno emitovanje fudbalske lige Španije, popularnu „Primeru“. Za kompletan fudbalski doživljaj sa Pirinejskog poluostvra, pored prve,…\nSport Klub predstavio je danas svoju novu programsku šemu i najavio od sledeće sezone ekskluzivno emitovanje fudbalske lige Španije, popularnu „Primeru“. Za kompletan fudbalski doživljaj sa Pirinejskog poluostvra, pored prve, biće prenošene utakmice i druge lige “Segunde”. Ovaj impozantni fudbalski paket pokriva prava za teritoriju Srbije, Slovenije, Hrvatske, Bosne i Hercegovine, Crne Gore i Makedonije i doneće preko 800 utakmica vrhunskog kvaliteta.\nKompanija Telemach, vodeći slovenački operator televizije, interneta i telefonije, potpisao je sa španskom Primerom višegodišnji ugovor i preneo ekskluzivno pravo prenosa na Sport Klub kanale. Ugovor podrazumeva prava na sve tipove televizijskih i internet prenosa, uključujući terestrijalne, satelitske TV prenose, kablovsku televiziju, IPTV, kao i prava na prenos sadržaja putem mobilne telefonije i interneta.\n„Lidersku poziciju i u sledećim godinama zadržavamo španskom Primerom koja će u tandemu sa engleskom Premier ligom donositi po sezoni 760 utakmica, i sve će moći da se prate na našim kanalima. Ipak, važno je napomenuti da će SK Prime biti nosilac kvaliteta ove fudbalske ponude“ – istakao je Nemanja Simeunović, regionalni direktor Sport Kluba.\nOn je dodao da Sport Klub nastavlja sa trendom praćenja najboljeg fudbala, ali i sporta uopšte. „Iskustva i saradnja koju smo stekli sa engleskom Premier ligom i Telemachom, prenećemo sada na špansku Primeru. Zaista se trudimo da našim gledaocima ponudimo najkvalitetniji program i velika mi je čast što ćemo Premier ligi, holandskoj, ruskoj i ostaloj brojnoj fudbalskoj porodici sada priključiti i Primeru i Segundu, što čini zapanjujuću brojku od 14 fudbalskih liga i nekoliko kupova“ – rekao je Nemanja Simeunović.\nSport Klub je odlučio da program učini još atraktivnijim i ekskluzivnijim pa će uskoro u programskoj šemi svoje mesto pronaći novi sadržaji, kao što su Sport Klub vesti i studijske emisije pred svaki važan događaj. Dodatno proširenje programske ponude rukovodstvo ove televizije ispratilo je i uvođenjem SK Prime, šestog kanala iz porodice Sport Klub-a. Sa novinama i uvođenjem SK Prime-a, ponuda je obogaćena sa F1, ukrajinskom, švajcarskom, austrijskom i danskom fudbalskm ligom, kao i holandskim, turskim i ukrajinskim kupom.\nSport Klub predstavio novitete u programskoj šemi was last modified: September 21st, 2011 by Redakcija\nprogramska šemaSport klubTelemach\nPrva regionalna Konferencija o telematici\nUskoro počinje drugi regionalni “Virtualni dan karijera i znanja”


Branimir Filipović je zvanično novi ambasador Srbije pri NATO - European Western Balkans\nBranimir Filipović je zvanično novi ambasador Srbije pri NATO\nAutor EWB 14. 12. 2020. 30. 12. 2020.\nBranimir Filipović; Foto: Institut za evropske poslove\nBRISEL – Branimir Filipović, novoimenovani ambasador Republike Srbije pri NATO-u, u petak je predao akredativna pisma generalnom sekretaru NATO-a Jensu Stoltenbergu.\n“Prilikom kurtoaznog razgovora, bilo je reči o aktuelnim odnosima Republike Srbije i NATO i perspektivama za dalji razvoj partnerske saradnje”, stoji na zvaničnom sajtu Misije Republike Srbije pri NATO.\nIntervju ambasadora Branimira Filipovića za European Western Balkans.\nRođen je 1962. godine u Beogradu gde je završio osnovnu i srednju školu. Diplomirao je 1986. godine na Pravnom fakultetu u Beogradu na međunaordno-pravnom smeru, a 2010. je magistrirao na temu “Devolucija u Ujedinjenom Kraljevine Velike Britanije i Severne Irske”. Pored toga je autor više naučnih i stručnih radova.\nAmbasador Filipoivć je svoju karijeru počeo 1988. godine u raznim skupštinskim i izvršnim organima SFRJ i Savezne Republike Jugoslavije. Svoj prvi diplomatski angažman je započeo 2001. godine kao saveznik za politička pitanja u Ambasadi Savezne Republike Jugoslavije (kasnije Srbije i Crne Gore) u Ujedinjenom Kraljevstvu. Od 2007. godine postaje zamenik direktora Direkcije za Evropu u Ministarstvu spoljnih poslova, a u periodu od 2008. do 2009. ministar savetnik za politička i ekonomska pitanja i otpravnik poslova a.i. Ambasade Republike Srbije u Kanadi, da bi od 2009. do 2013. godine bio ministar savetnik odnosno zamenik amabasadora u Ambasadi Srbije u Ujedinjenom Kraljevstvu.\nOd 2013. do 2015. godine bio je načelnik Odeljenja za Zajedničku bezbednosnu i odbrambenu politiku i bezbednosne izazove u Sektoru za bezbednosnu politiku Ministarstva spoljnih poslova Srbije, a od 2015. do 2020. bio je v. d. pomoćnika ministra spoljnih poslova za bezbednosnu politiku u zvanju ambasadora u istom ministarstvu.\nMisija Republike Srbije pri NATO zvanično je otvorena decembra 2009. godine, a Branimir Filipović je na mesto šefa misije septembra 2020. godine nasledio Miomira Udovičkog.\nBranimir FilipovićNATOOTAN 2020Saradnja Srbije i NATO\nPredstavljen Vodič za javno zagovaranje u okviru projekta “Pripremi se za učešće”\nEjdus: Evropski projekat u Srbiji je ostavljen na milost i nemilost Aleksandru Vučiću\nKiska: Članice NATO se drže zajedno, jedni drugima čuvamo leđa\nEWB 26. 05. 2017. 27. 05. 2017.\nPeta Beogradska NATO nedelja 16. i 17. novembra\nEWB 14. 11. 2017. 20. 01. 2018.\nSrbija da usklađuje spoljnu politiku sa politikom Evropske unije\nEmina Muminović 06. 06. 2017. 06. 06. 2017.


Film "Od oktobra do oktobra"\nPrezentacija carskog grada Kruševca u filmu "Od oktobra do oktobra" premijerno prikazanom na svečanoj akademiji 14.oktobra 2019. godine.\nXV Međunarodni festival turističkih publikacija „Kofer slova“ Kruševac ’19\nPovodom obeležavanja „Dana oslobođenja“ grada Kruševca, 14.oktobra 2019. godine, Turistička organizacija grada Kruševca organizovala je manifestaciju XV MEĐUNARODNI FESTIVAL TURISTIČKIH PUBLIKACIJ A„KOFER SLOVA“ KRUŠEVAC ’19.\nNagrada "Turistički cvet"\nTuristička organizacija grada Kruševca konkurisala je za najprestižniju nagradu iz oblasti turizma "Turistički cvet" u kategoriji "Turistička organizacija".\nGlasovima žirija za dodelu nagrade Turistički cvet od ove godine se dodaje glas internet publike.\nObaveštavamo Vas da će Ministarstvo trgovine, turizma i telekomunikacija 07. oktobra 2019. godine raspisati oglas za polaganje stručnog ispita za turističkog vodiča i turističkog pratioca, a na koji se mogu prijaviti sva zainteresovana lica. Rok za podnošenje prijava biće osam dana i počinje da teče narednog dana od dana objavljivanja oglasa.


12/11/2021, 23:59 Razne lokacije\nDirektorica Filmskog centra Crne Gore, Aleksandra Božović, tokom jednodnevne radne posjete Beogradu, sa saradnicima je posjetila Filmski centar Srbije, Fakultet dramskih umetnosti, CinePlanet rental studio i kompaniju 247 Hub.\nPosjeta je sprovedena u cilju planiranja i iniciranja novih aktivnosti i projekata saradnje, koji bi djelovali na razvoj kinematografskog sektora u Crnoj Gori i Srbiji.\nU Filmskom centru Srbije, crnogorske kolege je dočekao direktor Gordan Matić sa saradnicima. Na sastanku je bilo riječi o jačanju postojećih i uspostavljanju novih oblika saradnje dvije institucije. Razmotrene su mogućnosti osnaživanja kooperacije u dijelu promocije koprodukcija na međunarodnom nivou, a konkretizovani su i dalji koraci kada je u pitanju zajedničko djelovanje na nivou regiona.\nTokom jučerašnje posjete Beogradu, dogovorena je i saradnja Filmskog centra Crne Gore sa Fakultetom dramskih umetnosti, koja za cilj ima razvoj deficitarnog kadra iz oblasti filma. Predstavnici Centra sastali su se sa dekanom beogradskog FDU-a, Milošem Pavlovićem, docentom dr Sašom Sailovićem i profesorom Dinom Dolničarem. Na sastanku su razmotreni modeli saradnje i uspostavljen je plan za realizaciju programa obuka i stipendiranja zainteresovanih za profesionalno usavršavanje u oblasti kamere, montaže, snimanja i dizajna zvuka, kreativne muzičke produkcije i animacije.\nKada je u pitanju razvoj deficitarnog filmskog kadra, predstavnici Filmskog centra Crne Gore su s tim u vezi posjetili i rental studio CinePlanet, gdje su se sastali sa izvršnim direktorom Igorom Vranjkovićem. Sa Vranjkovićem je takođe bilo riječi o potencijalnim modelima obuke deficitarnih kadrova u Crnoj Gori, koji mogu imati formu praktičnog rada filmskih radnika iz Crne Gore u kompanijama poput CinePlaneta, a u kojima bi bilo moguće usavršavati se u oblasti sektora kamere, rasvjete i scenske tehnike.\nPredstavnici Centra su posjetili i kompaniju za postprodukciju 247 hab, gdje ih je koordinator produkcije Nemanja Stanojević upoznao sa infrastrukturnim i tehničkim kapacitetima jedne od najbolje opremljenih kompanija za postprodukciju slike u ovom dijelu Evrope.\nU narednom periodu, Filmski centar Crne Gore će, na osnovu realizovanih sastanaka konkretizovati i formalno utvrditi saradnju sa potencijalnim partnerima iz Srbije i regiona, u cilju jačanja crnogorske kinematografije.


Lavdrim Muhaxheri sa Kosova pridružio se teroristima Islamske države\nPolicija Kosova je u poslednjih mesec i po dana uhapsila oko 60 osoba iz različitih delova Kosova pod sumnjom da su učestvovali u borbama u Siriji i Iraku pružajući podršku ISIS-u i al-Nusra, međunarodno poznate kao terorističke organizacije, ali i zbog ugrožavanja ustavnog poretka i bezbednosti Republike Kosova.\nNeki od njih se sumnjiče i za pranje novca, podsticaj na izvršenje terorističkih dela, regrutaciju u terorističke organizacije, i za izazivanje razdora ili nacionalne, rasne, verske ili etničke netrpeljivosti. Među uhapšenima, koji se sumnjiče za ova dela, je i 12 imama Islamske zajednice Kosova, ali i veliki broj mladih osoba. Većina njih je u jednomesečnom pritvoru.\nKosovo neće biti utočište ili tranzit terorističkih izvršilaca ili dela, i Kosovo je spremno da se do kraja izbori kako bi se ova pretnja iskorenila, kažu zvaničnici iz Prištine.\nMinistar unutrašnjih poslova Bajram Redžepi, u intervjuu za RSE, kaže su u pitanju organizovane grupe ali i razne nevladine organizacije koje potpomažu njihovo delovanje. Upravo je iz tog razloga ove nedelje na Kosovu zatvoreno nekoliko NVO, zbog istrage koja se sprovodi u vezi finansiranja i njihovih delatnosti.\n"Mi hoćemo da iskorenimo bilo kakvu mogućnost regrutacije mladih sa Kosova da idu u terorističke organizacije vani ili da eventualno ovde destabiliziraju Kosovo. Istrajaćemo u tome i verovatno ćemo uspeti da iskorenimo ove pojave koje su strane za naš islam", kaže Redžepi.\nIako teoretski niko nije imun na terorizam, Redžepi kaže da u praksi, Kosovo ima potencijala da se bori protiv ove pojave.\nOn dodaje da je sada i mnogo bolja saradnja sa Islamskom zajednicom Kosova u identifikovanju ljudi koji propagiraju jedan islam koji je, kako je rekao, stran za naše podneblje. Hapšenje pojedinih imama, dodaje Redžepi, pomoćiće i Islamskoj zajednici da se "otarasi nekih koji su bili agresivni u namećanju svoje volje".\n"Ja sam i ranije rekao da ni imamo neće biti imuni. Imali smo saznanja da neki imami koji su ili završili studije vani, ili su u nekim grupama, pokušavaju da nametnu jedan malo drugačiji islam od onog tradicionalnog. Taj koji oni nameću je više prema vehabizmu, selafizmu. Nisam neki ekspert za to, ali to je bilo strano za naš mentalitet i mi to nećemo dozvoliti", navodi Redžepi.\nMinistar unutrašnjih Kosova kaže da je na štetu Kosova što se predloženi Zakon o zabrani učešća u stranim sukobima nije usvojio u Skupštini, već je stao na pola puta zbog njenog raspuštanja. Na osnovu nacrta zakona, predviđaju se kazne i do 15 godina za one koji učestvuju u strane konflikte. Redžepi dodaje da je, i pored toga, u Krivičnom zakonu pronađena zakonska osnova za akcije koje su usledile nakon istrage i prikupljanja validnih dokaza.\nI predsednica Kosova Atifete Jahjaga je u ovonedeljnom intervjuu američkom Fox News-u rekla da kosovski bezbednosni mehanizmi danonoćno rade na ovom izazovu a kako bi se, između ostalog, prekinuo odlazak stranih boraca i kako se Kosovo ne bi koristilo kao koridor, uzimajući u obzir geografski položaj.\n"To može biti potencijalni rizik, da Kosovo bude koridor, ali ono što mi radimo sada ovim konkretnim akcijama, uz veliku političku podršku - a to treba da slede i države u susedstvu na Balkanu i u jugoistočnoj Evropi - jeste uzdizanje 'gvozdenih vrata' u regionu kako se ova pretnja ne bi, kroz koridor, prenela ka istoku ili zapadu. Države trebaju da urade svoj zadatak u postavljanju ovih 'gvozdenih vrata'", kaže Jahjaga.\nU Islamskoj zajednici Kosova izrazili su zabrinutost zbog hapšenja, ali su u nekoliko navrata kazali da niko ne može biti iznad zakona, te da su odgovorne institucije zadužene da rade svoj posao.\n"Mi smo i ranije rekli i ponavljamo da su sva njihova javna predstavljanja njihova lična odgovornost", kazao je portparol IZ Ahmet Sadriu.\nDan posle hapšenja imama, iz ove zajednice su putem saopštenja rekli:\n"Islamska zajednica Kosova veruje u njihovu nevinost dok pravosudni organi ne dokažu suprotno... IZ Kosova svoj rad i aktivnosti zasniva na principima islama, i prema tome verujemo da su i predavanja imama u našim džamijama u skladu sa tim duhom."\nKosovsku javnost su prvobitno najviše potresle fotografije Lavdrima Muhaxherija, kosovara koji se bori na strani ISIS-a. U medijima je najpre procurio njegov video u kojem, u društvu militanta ove grupe, cepa svoj kosovski pasoš, a potom je na svom Facebook-u objavio i fotografije na kojima odrubljuje glavu jednoj osobi. Američki Stejt Department je 24. septembra upravo njega svrstao na listu 10 stranih terorista uz opis da je "kosovski Albanac, strani borac u ISIS-u koji operira u Siriji i Iraku" i da je u međunarodnim medijima izašao nakon objavljivanja slike na Facebooku na kojima "odrubljuje glavu jednoj mladoj osobi".\nKosovsku javnost je potresla i priča majke Pranvere Abazi, čiji je suprug oteo njihovog osmogodišnjeg sina i sa sobom ga poveo u rat u Siriju. Šokirale su je fotografije njenog sina sa ostalim militantima i sa decom pod zastavom militantne organizacije Islamske države. Abazi još uvek ne zna ništa o svom sinu.\nNa osnovu dostupnih informacija međunarodnih organizacija, ovoj organizaciji se bore oko 150 državljana Kosova. Uglavnom se radi o mladim ljudima.\nNeki od faktora koji utiču na indoktrinaciju mladih i njihovo regrutovanje u redove ekstremističkih organizacija su kriza političkog i razvojnog sistema, te nedostatak ekonomske perspektive i slab sistem obrazovanja, ocenjuje profesor filozofije u Prištini Blerim Latifi. U društvu gde postoje takve krize, a naročito i one teške ekonomske, određene grupe pronađu odgovarajući teren za indoktrinaciju mladih za njihovo učešće u radikalnim grupama, uključujući i radikalne islamske.\nAli se za neke od tih organizacija, kaže Blerim Latifi, sumnja da su još tada počele sa svojim aktivnostima i da delovanjem na versku indoktrinaciju, krijući se iza humanitarnog razloga.\nSociolog Maria Berishaj Sylejmani navodi da su upravo mladi najosetljivija grupa u društvu koji su uglavnom bez posla, bez kvalitetnog školstva i koji nemaju osećaja pripadnosti nekoj grupi.\n"Upravo te grupe koji se sumnjiče za terorizam, na veoma sofisticiran način regrutuje mlade i pruža im jedan osećaj pripadnosti. Dakle, postoji niz faktora koji utiče na to zašto se mladi pridružuju takvim grupama. Mladi se trebaju orjentisati ka obrazovanju, ka razvoju kritičnog razmišljanja u školama, različitim treninzima, a koji bi doprineli sopstvnom obrazovanju. Obrazovan čovek ima veće mogućnosti da razlikuje dobrog od lošeg i da razmišlja svojom glavom i odlučuje o svom životu", zaključuje Maria Berishaj Sylejmani.


"Žestoko ćemo reagovati na nasrtaje na Rusiju" | Skandalozno\nMoskva – foto: AP\n„Moskva će žestoko reagovati na bilo koje nasrtaje na suverenitet i bezbednost Ruske Federacije. Upozoravamo, ovo što Kijev radi u saradnji sa SAD i EU, kada je reč o provociranju konflikta sa Rusijom, sa sobom nosi ozbiljne posledice“, naglasio je.\nPored toga, ukazao je on, ovaj incident iniciran je i sa ciljem da se veštački pogoršaju odnosi Ukrajine i Rusije kako bi se stekli uslovi za uvođenje novih sankcija Moskvi.\nLukaševič je takođe upozorio i da uvođenje ratnog stanja u Ukrajini, nakon incidenta u Kerčkom moreuzu, ugrožava bezbednost u Donbasu.\nIstovremeno, on je zatražio od Kijeva da osigura imunitet ruske diplomatske misije u Ukrajini, budući da se trenutno ispred diplomatskih predstavništava širom zemlje održavaju protesti u kojima aktivisti pale gume, bacaju dimne bombe.\n„Zahtevamo od ukrajinske vlasti da osiguraju imunitet diplomata i zaposlenih u konzulatima i ambasadama u skladu sa Bečkom konvencijom o diplomatskim odnosima i da privedu pravdi odgovorne za napade“, zaključio je on.\nLazanski o “ratu” Rusije i Ukrajine: Ne može se lopatom na tenk\nBudite prvi sa komentarom na članku "Rusija upozorava: Žestoko ćemo reagovati na sve nasrtaje na naš suverenitet"


Jezivo: Prva transplantacija ljudske glave mogla bi da se dogodi u narednih 10 godina | Vestinet.rs\nPočetna ZANIMLJIVOSTI\tJezivo: Prva transplantacija ljudske glave mogla bi da se dogodi u narednih 10 godina\nJezivo: Prva transplantacija ljudske glave mogla bi da se dogodi u narednih 10 godina\nBrus Metju, bivši načelnik neurohirurgije u bolnici pri Univerzitetu Hal, radio je na naučnofantastičnom romanu sa osnivačem Instituta za futurologiju Majklom Lijem kada je shvatio potencijalni ključ uspeha spomenute operacije. On veruje da hirurzi ne bi presađivali samo čovekovu glavu, već bi morali da presade i celu kičmenu moždinu u drugo telo.\nMetju je rekao da još postoje sumnje oko toga koliko bi transplantirani delovi mogli da se integrišu sa toliko DNK druge osobe i da bi možda trebalo preneti i bakterije iz creva. On veruje da bi se transplantacijom matičnih ćelija mogla sprečiti eventualna odbacivanja tkiva.\nOpasan: Novi virus koji napada Android može da „preživi“ i fabrički reset!\nAleksandar Antić: Moći ćemo sve gradove u Srbiji da priključimo na gas


Ismailji: Program DPK predviđa vakcinaciju 70 odsto građana - Kosovo Online\n22. Januar 2021. • 22:28\nSekretar Demokratske partije Kosova, Uran Ismailji, predstavio je zdravstveni program te stranke, a u četiri tačke koje je izneo su borba protiv pandemije i vakcinacija celokupne populacije koju je stavio na prvo mesto, prenosi Ljajmi.net.\n„Demokratska partija Kosova smatra da je vakcinacija najveći prioritet za javno zdravlje. Vlada PDK uspostaviće neposredne kontakte sa vodećim svetskim proizvođačima i sa potpunom transparentnošću potpisaće ugovore o kupovini vakcina za sve građane Kosova," rekao je Ismailji.\nDalje je otkrio da će vlada DPK upravljati sa 30 centara za vakcinaciju širom Kosova.\n„Vakcinacija će se obaviti brzo - počev od onih kojima je najpotrebnija, a ne od onih sa privilegijama. Vlada PDK slediće trend koji je postavila Evropska unija, gde će 70 odsto naše populacije biti vakcinisano do kraja leta", dodao je.\nDa bi se borili protiv pandemije, Ismailji je rekao da će oni takođe primeniti ispitne centre širom Kosova, pakete podrške za sve zaražene i povećanu brigu posvećenu mentalnom zdravlju.\nDPK koronavirus kosovski izbori\nIsmailji: Kosovo će zbog Hotijeve vlade poslednje početi i završiti vakcinaciju protiv kovida-19\nBivši ministar zdravlja i poslanik u Skupštini Kosova iz Demokratske partije Kosova Uran Ismailji rekao je da vlada Avdulaha Hotija svojim nečinjenjem dovodi Kosovo u opasnost da vakcinaciju započne i završi je poslednje u Evropi, prenosi Reporteri.\nVjosa Osmani: Svako ko preti SAD i našim saveznicima preti i nama


Kvalifikacije za SP 2019. godine: Rukometni Zmajevi među nosiocima | Faktor.ba\nKvalifikacije za SP 2019. godine: Rukometni Zmajevi među nosiocima\nObjavljeno: 14.07.17 u 12:08 9\nEvropska rukometna federacija (EHF) objavila je šešire pred žrijeb kvalifikacionih grupa za Svjetsko prvenstvo koje će se 2019. godine održati u Njemačkoj i Danskoj.\nBh. rukometaši u šeširu broj 1\nRukometna reprezentacija BiH se nalazi među nosiocima, zajedno sa selekcijama Litvanije, Holandije, Portugala, Rusije i Rumunije, javlja Anadolija.\nOvo je veoma važno, pred žrijeb 18. jula, za Bilala Šumana i njegove izabranike, jer će u kvalifikacionoj grupi izbjeći najjaču reprezentaciju Rusiju, ali zato za rivala može dobiti Poljsku koja je svrstana u drugi šešir. Selekcije, njih 23, u kvalifikacijama će biti podijeljene u šest grupa, pet će ih biti sa četiri, a jedna sa tri tima. U naredni krug kvalifikacija plasirat će se samo prvoplasirane reprezentacije iz svake od šest grupa.\nEvropske kvalifikacije za SP igraju se u dvije faze. Nakon grupne, slijedi baraž u kojem se reprezentacijama iz kvalifikacija priključuje 12 učesnika Evropskog prvenstva, koje će se početkom 2018. godine održati u Hrvatskoj. Najbolje plasirana selekcija sa EURO 2018 izborit će direktan plasman, koji su već kao domaćini osigurali Danska i Njemačka.\nPlasman na SP 2019. godine iz Evrope već su osigurali aktuelni svjetski šampion Francuska. S obzirom na to da su Danci, Nijemci i Francuzi među učesnici EP u Hrvatskoj, plasman na SP će osigurati neka od preostalih 13 selekcija učesnica. Preostalih devet, od ukupno 13 evropskih mjesta, popunit će pobjednici dvomeča u baražu.\nTagovi: Rukometna reprezentacija BiH Zmajevi Bilal Šuman


Hotel Metropol – Dan studio\nHotel Metropol je ne samo zaštićen spomenik kulture, već i jedan od najprepoznatljivijih simbola modernog Beograda. Građen je u periodu između 1954/58-e, prema projektu cenjenog arhitekte Dragiše Brašovana (1887-1965). O ovoj fascinantnoj ličnosti i pioniru srpske i jugoslovenske arhitekture ću detaljnije pisati neki drugi put, ali ću navesti samo neke od njegovih projekata pored kojih smo svi sigurno često prolazili: Zgrada Muzeja Nikole Tesle (1932) i Kafana „Ruski car“ u Beogradu; Radnička komora (1931), Zgrada Dunavske banovine – današnja Vlada AP Vojvodine (1939) i Glavna Pošta u Novom Sadu (1961).\nDragiša Brašovan (1887-1965)\nIstorija ovog hotela je takođe veoma interesantna i značajna. U septembru 1961-e se u njemu održala prva konferencija Pokreta nesvrstanih sa zvaničnicima iz 25 država. Ubrzo stiče reputaciju prvoklasnog hotela i kongresnog centra i u njemu su odsedale svetski poznate ličnosti poput Če Gevare, Hajle Selasija, Bridžit Bardo, Sofije Loren, Luis Armstronga, Kirk Daglasa, Elizabet Tejlor, Đina Lolobriđide, Džek Nikolsona, Nil Armstronga, Baz Aldrina, Bobi Fišera i mnogih drugih. U Metropolu je 1975-e uhvaćen Ilič Ramirez Sančez, poznatiji po nadimcima Karlos i Šakal, koje je u to vreme bio najtraženiji terorista na svetu. Čovek koji je pokušao da izvrši atentat na francuskog predsednika Šarla de Gola, bio učesnik ubistva izraleskih sportista na Olimpijadi u Minhenu 1972-e i izvršitelj napada na OPEK u Beču 1975-e se u Beogradu tada skrivao uz saglasnost Josipa Broza Tita, koji je podržavao akcije Palestinskog oslobodličakog pokreta za koje je Šakal često radio. Po njegovom naređenju, Šakal je posle svega par dana provedenih u pritvoru ubrzo krišom izveden iz zemlje. Uhapšen u Kartumu 1994-e od strane pripadnika francuske obaveštajne službe, danas služi doživotnu robiju u Francuskoj.\nNažalost, kao i mnogo toga drugog, posle raspada Jugoslavije gubi na važnosti i počinje da propada. Vrhunac ovog neslavnog perioda dolazi 2002-e, kada je veliki požar uništio dva poslednja sprata, mada je ostatak hotela nastavio da radi sve do 2007-e. Renovacije enterijera su trajale sledećih pet godina i koštale oko 40 miliona evra, pa je 2012-e napokon ponovo otvoren, rebrendiran kao „Metropol Palace“, luksuzni hotel sa pet zvezdica.\nBez obzira da li ste u hotel „Metropol Palace“ došli kao turista, gost konferencije, ili ste svratili da popijete kafu ili piće, ovaj objekat garantuje vrhunsku uslugu, profesionalno, uslužno osoblje i luksuzan ambijent.\nNadam se da sam vam približio ovo arhitektonsko i istorijsko obeležje Srbije i započeo upoznavanje sa Hotelom Metropol, i njegovim značajem. Često ću se vraćati na njega u narednom periodu i svaki put vam otkrivati po još koji skriveni dragulj i činjenicu o arhitekti i ovoj gradjevini kako bih vam dočarao naše utiske tokom rada na rekonstrukciji restorana.


Vesti, 20.06.2022, 11:30 AM\nBot mrežu čini grupa uređaja koje akteri pretnji mogu daljinski da kontrolišu da bi izvršili različite vrste napada, uključujući DDoS napade, rudarenje kriptovaluta i instalaciju dodatnog malvera.\nKonkretno, RSocks je korišćen za pretvaranje otetih računara u proksi servere, što je omogućavalo korisnicima botneta da ih koriste za zlonamerne aktivnosti ili za maskiranje porekla napada tako da izgledaju kao da dolaze sa IP adresa inficiranih računara. Korišćenje proksi usluge otežava praćenje napadača, posebno kada IP adrese pripadaju ljudima koji nisu svesni da su njihovi uređaji hakovani.\n„Nekoliko velikih javnih i privatnih subjekata su žrtve botneta RSocks, uključujući univerzitet, hotel, televizijski studio i proizvođača elektronike, kao i kućna preduzeća i pojedince“, navodi se u saopštenju ministarstva.\nIako je bot mreža RSocks ozbiljno poremećena ovom akcijom, po svemu sudeći u ovoj policijskoj akciji niko nije uhapšen.


KOMS u poseti BUM-u: Omladinska politika je pitanje institucija, a ne pitanje pojedinca - Krovna organizacija mladih Srbije\nKOMS u poseti BUM-u: Omladinska politika je pitanje institucija, a ne pitanje pojedinca\nJuče je u prostorijama udruženja Bečejsko udruženje mladih održan sastanak sa predstavnicima Krovne organizacije mladih Srbije (KOMS), a kom su, pored članova BUM-a, prisustvovale učesnica programa „Odlučionice“ i predsednica Saveta za mlade opštine Bečej.\nTeme razgovora bile su buduće zajedničke aktivnosti u omladinskom sektoru, funkcionisanje novoosnovanog Saveta za mlade i učešće opštine Bečej u programu „Odlučionice“, kao i izazovi u procesu unapređenja omladinske politike na lokalnom nivou.\nBečej ima veoma dobre mehanizme za učešće mladih u donošenju odluka, zaključila je nakon održanog sastanka Generalna sekretarka KOMS-a Miljana Pejić.\n– Posebno nam je inovativna praksa poput mehanizma „Građanska stolica“ veoma interesantna pošto afirmiše aktivno učešće svih građana i građanki. KOMS se najviše kroz svoj rad fokusira na mlade, ali to je zato što želimo da ih naučimo da bi takva jedna inovativnost zapravo trebala da bude normalnost u narednim godinama. Primećujemo da se mehanizmi koji se uspostavljaju na lokalu, u oblasti omladinske politike, ne koriste dovoljno dosledno i da često postoji više dobra volja ljudi koji su na pozicijama, nego što je to institucionalna praksa i u tome vidimo saradnju sa BUM-om i prostor za unapređenje takvih stvari, jer su to institucionalna pitanja i ona bi trebalo da se, nevezano od perioda i mesta, dešavaju u svakoj lokalnoj zajednici, kaže Pejić.\nBečejsko udruženje mladih je inače dugogodišnjia organizacija članica mreže KOMS-a koja trenutno okuplja 109 organizacija i više od 150.000 mladih u Srbiji. BUM trenutno učestvuje u programu KOMS-a pod nazivom „Odlučionice“ koji ima za cilj da spoji tri relevantna aktera omladinske politike na lokalnom nivou radi unapređenja međusobne saradnje.\n– Neophodno je da svi oni sarađuju kako bismo imali funkcionalnu omladinsku politiku i institucije koje funkcionišu po meri mladih, objasnila je programska koordinatorka KOMS-a Milica Borjanić. U ovogodišnjem programu imamo predstavnike jedinice lokalne samouprave, civilnog sektora i predstavnike đačkog parlamenta. Ideja je da se kroz saradnju ova tri aktera dođe do određene inicijative za unapređenje položaja mladih u njihovom mestu. Trenutno završavamo konsultativni proces, upoznali smo mlade iz Bečeja i sledeći korak je sprovođenje obuke. Nakon toga sledi period formulisanja inicijative i mentorski proces, a krajnji rezultat jeste sprovođenje inicijative, dodaje ona.\nDeo sastanka bio je posvećen funkcionisanju Saveta za mlade u opštini Bečej, kao i razgovor o radu Nacionalnog saveta za mlade.\n– Savet u ovom sazivu počinje da radi u punom kapacitetu i ispunjava potencijale koje zaista ima, rekla je članica UO KOMS-a i članica Nacionalnog saveta za mlade Maša Vračar. Sada imamo jasniji pristup i način na koji prenosimo svoje ideje i zaista smo prioritizovali one oblasti koje je bitno rešiti. To su pre svega Zakon o mladima i Zakon o volontiranju, kao neke dve glavne stvari na kojima sada radimo a koje prepoznajemo da su najznačajnije za mlade u našoj zemlji.\nPredsednica ovog lokalnog tela u našoj opštini imala je priliku da porazgovara sa članicama Nacionalnog saveta o izazovima i načinu funkcionisanja ovog novoosnovanog tela u Bečeju.\n– Savet je nešto novo za Bečej i ovaj sastanak nam je pomogao da bolje razumemo koje su naše dužnosti, mogućnosti, mehanizmi i šta mi kao savet možemo da uradimo za mlade u Bečeju. Drago mi je što je KOMS ponudio pomoć u razvijanju saveta i u narednom periodu, pošto njihovi predstavnici jesu članovi Nacionalnog saveta i njihova iskustva su nam svakako korisna kako bismo ostvarili naše ciljeve na lokalnom nivou, rekla je predsednica bečejskog Saveta Katarina Milić.\nFotografija i vest u celosti preuzete su iz vesti Bečejskog udruženja mladih.


Protiv kršenja prava u Crnoj Gori - Naša Borba\nProtiv kršenja prava u Crnoj Gori\nUdruženje za zaštitu ustavnosti i zakonitosti saopštilo je danas da je do sada prikupljeno više od 4.000 potpisa u peticiji kojom se od Vlade Srbije traži podnošenje tužbe Evropskom sudu za ljudska prava, kako bi se zaustavilo kršenje osnovnih prava u Crnoj Gori, a planirano je da do kraja januara bude sakupljeno potrebnih 10.000 potpisa.\n„Zakonom o slobodi veroispovesti Crne Gore krše se pravo na imovinu, pravo na pravično suđenje i pravo na slobodu veroispovesti garantovana Evropskom konvencijom za zaštitu ljudskih prava i osnovnih sloboda (Konvencija)“, ocenjuju iz Udruženja.\nUkazuju i na to da nikada u istoriji nije protestovao toliki broj ljudi, kao što je to slučaj sada nakon usvajanja spornog Zakona.\n„Zahvaljujući mudrosti sveštenstva, nemiri, koji su pretili da se pretvore u sukobe, pretvoreni su u dostojanstvene gandijevske proteste kojima se traži zaštita osnovnih prava“, smatraju u Udruženju za zaštitu ustavnosti i zakonitosti.\n„Zajedno možemo naterati Vladu Republike Srbije da ovo pitanje ili reši sa Vladom Crne Gore ili da podnošenjem tužbe zaštitimo osnovna prava koja se krše. Treba nam 10.000 potpisa“, zaključuje se u saopštenju Udruženja za zaštitu ustavnosti i zakonitosti.\nPrethodni tekstPutin predložio Medvedevu funkciju zamenika sekretara Saveta bezbednosti\nSledeći tekst“NIŠLIJE, OVO JE VAŠA KUĆA!“ Otvoren Gradski odbor Srpske Desnice u Nišu (VIDEO)\nPONOVO: Dojave o bombama u niškoj gimnaziji „Bora Stanković” i u više škola u Beogradu


Najmlađa fabrika u GIKIL-u obara rekorde: Visokokvalitetni bh. proizvod izvozi se u 16 zemalja svijeta | Faktor.ba\nNajmlađa fabrika u GIKIL-u obara rekorde: Visokokvalitetni bh. proizvod izvozi se u 16 zemalja svijeta\nObjavljeno: 10.04.17 u 12:05 Autor: J. B. 87\nProizvodnjom više od 10.000 tona maleinske kiseline najmlađa fabrika u Global Ispat Koksnoj Industriji d.o.o. Lukavac (GIKIL), fabrika AMK, u protekloj godini ostvarila je rekordnu proizvodnju.\n- Zamjena katalizatora u proizvodnom sistemu, kojem su prethodila i druga poboljšanja u tehnološkom procesu, bio je presudan korak, a rezultat je više od 10.000 tona anhidrida maleinske kiseline izvezenog na strana tržišta. Riječ je o iskorištenosti maksimalnog kapaciteta fabrike, kroz istu potrošnju osnovne sirovine n-butana, a čija je uspješnost i finansijska isplativost dokazana kroz Six Sigma projekat koji se uspješno provodi u GIKIL-u – pojašnjava Omerdić.\nOstvarenje velikog uspjeha u proizvodnji, pored investiranja, ističe Omerdić, rezultat je i timskog rada svih uposlenika fabrike kao i dobre saradnje sa rukovodstvom GIKIL-a, te podrške drugih fabrika.\n-Sa takvom poslovnom politikom došlo se do pozitivnih finansijskih rezultata na maleinu koji ujedno prati i rekordnu proizvodnju, odnosno najveću proizvodnju ikad zabilježenu. Aktivno pratimo svoj rad preko evropskih zavoda za statistiku te upravo zahvaljujući ovoj politici, u oktobru i novembru prošle godine ostvarili smo najveću uvoznu cijenu u Italiju u odnosu na velika proizvođačka imena kao što su MOL, Sasol Huntsman i Essim Chemicals, što dokazuju i podaci EUROSTAT-a – pojašnjava Škripić.\nDa je GIKIL-ov AMK proizvod prvoklasne kvalitete govori i podatak da se trenutno izvozi u čak 16 zemalja svijeta, saopćeno je iz GIKIL-a.\nIzvoze u Tursku i Rusiju\n- Posebno smo ponosni na prodaju koju ostvarujemo čak i u Rusiji. Određene isporuke smo radili i za Iran, a među evropskim zemljama najprisutniji smo u Italiji, Poljskoj, Švicarskoj, Njemačkoj, Bugarskoj, Hrvatskoj, Sloveniji, a u posljednje vrijeme i u Srbiji. Prošle godine kao najaktivnije tržište je bila tradicionalno Italija, a potom još od ranije vrlo je aktivno i tržište Turske – kaže Škripić te dodaje da se prednost ostvaruje upravo zbog kvalitete, što potvrđuje i činjenica da do sada nije zaprimljena niti jedna reklamacija.\nFabrika AMK sestrinska je fabrika svim drugima u Global Ispat Koksnoj Industriji Lukavac. Kao jedina fabrika ovog tipa na prostoru bivše Jugoslavije koja je stopostotno izvozno orjentisana ima veliku perspektivu za razvoj. Ostvareni procvat u godini kada je bila prisutna velika kriza u industrijskom sektoru nije ostao neprimijećen, a pozitivan rezultat usmjeren je kao podrška radu i poslovanju i drugim fabrikama u GIKIL-u, saopćeno je iz ove kompanije.\nTagovi: GIKIL Lukavac AMK izvoz


Vučić: 'Očekujemo velike dogovore, žuri nam se'\nPredsednik Srbije Aleksandar Vučić poručio je da u narednih dva meseca očekuje velike dogovore i velike ugovore za našu zemlju.\nOn je u objavi na Instagramu naveo da je u toku poslednja analiza pred potpisivanje okvirnog sporazuma za izgradnju brze pruge Beograd-Niš-Preševo, konstrukciju novih deonica železničke pruge u Srbiji, kao i modernizaciju postojećih.\n"Železnički saobraćaj je deo zelene agende savremene Evrope, ali i deo privrede koji ubrzano doprinosi >> Pročitaj celu vest na sajtu B92 << privrednom rastu. U narednih dva meseca očekujemo velike dogovore i velike ugovore za našu zemlju", najavio je.\nPrema njegovim rečima, u trci smo s vremenom.\n"Žuri nam se, jer Srbija mora da uhvati korak sa razvijenom Evropom, a celu naciju da podsetimo na činjenicu da vozovi u Srbiji postoje, da su čistiji i lepši nego ikada, a da će nam pruge biti moderne i brže. Živela Srbija", zaključio je.\nPredsednik Srbije se oglasio na svom Instagram profilu povodom potpisivanja okvirnog sporazuma za izgradnju brze pruge Beograd - Niš - Preševo...- Poslednja analiza pred potpisivanje okvirnog sporazuma za izgradnju brze pruge Beograd - Niš - Preševo, konstrukciju novih deonica železničke pruge...


UEFA potvrdila sve učesnike EP-a, bh. kadeti protivnike saznaju 3. aprila\nPočetna Sport BH Nogomet UEFA potvrdila sve učesnike EP-a, bh. kadeti protivnike saznaju 3. aprila\nKadetska reprezentacija Bosne i Hercegovine je izborila učešće na Evropskom prvenstvu koje će se ove godine održati u Hrvatskoj. Uprskos minimalnom porazu od Engleske u posljednjem kolu Elitne runde kvalifikacija, kojim je domaćin bila naša zemlja, bh. kadeti su osigurali plasman među 16 najbolji timova Evrope.\nBit će to drugi nastup za našu U-17 selekciju na Evropskom prvenstvu, nakon prošlogodišnjeg debija na EURO-u, kojem je domaćin bio Azerbejdžan.\nOsim izabranika Sakiba Malkočevića na smotri najbolji evropskih kadetskih selekcija pored domaćina Hrvatske učestvovat će Engleska, Farska Ostrva, Francuska, Njemačka, Mađarska, Italija, Holandija, Irska, Škotska, Norveška, Srbija, Španija, Turska i Ukrajina.\nŽrijeb grupa za Evropsko prvenstvo koj će se igrati od 3. do 9. maja ove godine održat će se 3. aprila, a zanimljivo da će se pet najboljih selekcija sa ovog kontinantalno šampionata plasirati na Mundijal za kadete kojem je ove godine domaćin Indija.\nPrethodni članakUtakmica života Juke Nurkića: Sa 33 poena vodio "Portland" do pobjede (VIDEO)\nSljedeći članakUpozorenje liderima u BiH